type: contracts

text:
 20.2.2019
 MT
 Il-Ġurnal Uffiċjali tal-Unjoni Ewropea
 L 49/1
 It-testi oriġinali tan-NU/KEE biss għandhom effett ġuridiku skont id-dritt internazzjonali pubbliku. L-istat u d-data tad-dħul fis-seħħ ta' dan ir-Regolament għandhom jiġu vverifikati fl-aħħar verżjoni tad-dokument tal-istat NU/KEE TRANS/WP.29/343, disponibbli fuq:
 http://www.unece.org/trans/main/wp29/wp29wgs/wp29gen/wp29fdocstts.html
 Ir-Regolament Nru 58 tal-Kummissjoni Ekonomika għall-Ewropa tan-Nazzjonijiet Uniti (NU/KEE) — Dispożizzjonijiet uniformi għall-approvazzjoni ta':
 I.
 It-Tagħmir għall-Protezzjoni mit-Trikkib minn Wara (TPTW)
 II.
 Il-vetturi fir-rigward tal-installazzjoni ta' TPTW ta' tip approvat
 III.
 Il-vetturi fir-rigward tal-protezzjoni mit-trikkib minn wara (PTW) tagħhom [2019/272]
 Jinkorpora t-test validu kollu sa:
 Is-serje ta' emendi 03 tar-Regolament – Data tad-dħul fis-seħħ: It-18 ta' Ġunju 2016
 WERREJ
 REGOLAMENT
 1.
 Kamp ta' applikazzjoni
 2.
 Rekwiżiti ġenerali
 3.
 Definizzjonijiet komuni għall-Partijiet I, II u III
 PARTI I. APPROVAZZJONI TAT-TPTW
 4.
 Definizzjonijiet
 5.
 Applikazzjoni għall-approvazzjoni
 6.
 Approvazzjoni
 7.
 Rekwiżiti
 8.
 Konformità tal-produzzjoni
 9.
 Penali għal nuqqas ta' konformità tal-produzzjoni
 10.
 Modifika u estensjoni tal-approvazzjoni ta' tip ta' TPTW
 11.
 Produzzjoni mwaqqfa b'mod definittiv
 12.
 Ismijiet u indirizzi tas-Servizzi Tekniċi responsabbli mit-twettiq tat-testijiet tal-approvazzjoni u tal-Awtoritajiet tal-Approvazzjoni tat-Tip
 PARTI II. APPROVAZZJONI TA' VETTURA FIR-RIGWARD TAL-INSTALLAZZJONI TA' TPTW TA' TIP APPROVAT
 13.
 Definizzjonijiet
 14.
 Applikazzjoni għall-approvazzjoni
 15.
 Approvazzjoni
 16.
 Rekwiżiti għall-installazzjoni ta' TPTW approvat
 17.
 Konformità tal-produzzjoni
 18.
 Penali għal nuqqas ta' konformità tal-produzzjoni
 19.
 Modifika u estensjoni tal-approvazzjoni ta' tip ta' vettura
 20.
 Produzzjoni mwaqqfa b'mod definittiv
 21.
 Ismijiet u indirizzi tas-Servizzi Tekniċi responsabbli mit-twettiq tat-testijiet tal-approvazzjoni, u ta' Awtoritajiet tal-Approvazzjoni tat-Tip
 PARTI III. APPROVAZZJONI TA' VETTURA FIR-RIGWARD TAL-PROTEZZJONI MIT-TRIKKIB MINN WARA (PTW)
 22.
 DEFINIZZJONIJIET
 23.
 Applikazzjoni għall-approvazzjoni
 24.
 Approvazzjoni
 25.
 Rekwiżiti għall-PTW
 26.
 Konformità tal-produzzjoni
 27.
 Penali għal nuqqas ta' konformità tal-produzzjoni
 28.
 Modifika u estensjoni tal-approvazzjoni ta' tip ta' vettura
 29.
 Produzzjoni mwaqqfa b'mod definittiv
 30.
 Ismijiet u indirizzi tas-Servizzi Tekniċi responsabbli mit-twettiq tat-testijiet tal-approvazzjoni u tal-Awtoritajiet tal-Approvazzjoni tat-Tip
 PARTI IV. DISPOŻIZZJONIJIET TRANŻIZZJONALI
 31.
 Dispożizzjonijiet tranżizzjonali
 ANNESSI
 1.
 Komunikazzjoni (Parti I)
 2.
 Komunikazzjoni (Parti II)
 3.
 Komunikazzjoni (Parti III)
 4.
 Arranġamenti tal-marki tal-approvazzjoni
 5.
 Kundizzjonijiet u proċeduri tat-test
 6.
 Vetturi speċifiċi
 7.
 Rekwiżiti għal kategoriji ta' vetturi differenti
 1. KAMP TA' APPLIKAZZJONI
 1.1. Dan ir-Regolament japplika għal:
 1.1.1.
 PARTI I: it-TPTW li huma intenzjonati li jintramaw fuq vetturi tal-kategoriji M, N u O (1);
 1.1.2.
 PARTI II: l-installazzjoni fuq vetturi tal-kategoriji M, N u O (1) ta' TPTW li għandhom l-approvazzjoni tat-tip mal-Parti I ta' dan ir-Regolament;
 1.1.3.
 PARTI III: vetturi tal-kategoriji M, N u O (1) mgħammra b'TPTW li ma ġiex approvat separatament skont il-Parti I ta' dan ir-Regolament jew imfassal u/jew mgħammar b'tali mod li l-partijiet tal-komponenti tiegħu jistgħu jitqiesu li jissodisfaw kompletament jew parzjalment il-kompitu tat-TPTW;
 1.1.4.
 Vetturi tal-kategoriji M1, M2, M3, N1, O1 u O2 (1) fuq bażi tal-protezzjoni mit-trikkib minn wara.
 1.2. Dan ir-Regolament ma japplikax għal:
 1.2.1.
 Unitajiet tal-ġbid għal vetturi artikolati;
 1.2.2.
 Trejlers iddiżinjati u mibnija speċjalment għat-trasport ta' tagħbijiet twal ħafna ta' tul indiviżibbli, bħal travi tal-injam, vireg tal-azzar, eċċ.;
 1.3. Il-vetturi fejn kwalunkwe TPTW (eż. fiss, li jista' jitneħħa, jintlewa, jew jiġi aġġustat, eċċ.) huwa inkompatibbli mal-użu tagħhom fit-toroq jistgħu jiġu eżentati parzjalment jew bis-sħiħ minn dan ir-Regolament, liema eżenzjoni hija soġġetta għad-deċiżjoni tal-Awtorità tal-Approvazzjoni tat-Tip.
 2. REKWIŻITI ĠENERALI
 2.1. Il-vetturi kollha għandhom jiġu mibnija u/jew mgħammra b'mod li jagħtu protezzjoni effettiva tul il-wisa' kollha tagħhom kontra t-trikkib minn wara tal-vettura kif imsemmi fil-paragrafu 1 ta' dan ir-Regolament fil-każ ta' ħabta minn wara ma' vetturi tal-kategoriji M1 u N1. (2)
 2.2. Il-vettura għandha tiġi ttestjata taħt il-kundizzjonijiet stabbiliti fil-paragrafu 2 tal-Anness 5.
 2.3. Kwalunkwe vettura f'waħda mill-kategoriji M1, M2, M3, N1, O1 jew O2 għandha titqies li tissodisfa l-kundizzjoni stabbilita hawn fuq:
 (a)
 Jekk tissodisfa l-istess kundizzjonijiet kif stabbiliti fil-Parti II jew Parti III, jew
 (b)
 Jekk il-qtugħ mill-art tal-parti ta' wara tal-vettura mhux mgħobbija ma jaqbiżx il-550 mm fuq wisa' li mhijiex iqsar minn dik tal-fus ta' wara b'aktar minn 100 mm fuq kull naħa (eskluż kwalunkwe parti tat-tajer li tesporġi 'l barra viċin l-art), jew
 (c)
 Jekk, fil-każ tal-vetturi tal-kategoriji O1 u O2 fejn it-tajers jesporġu aktar minn nofs il-wisa' tagħhom 'il barra mill-karrozzerija tal-vettura (eskluż il-parafangi) jew 'il barra mix-xażi (f'każ ta' vettura li ma jkollhiex karrozzerija), il-qtugħ mill-art tal-parti ta' wara tal-vettura mhux mgħobbija ma jaqbiżx il-550 mm fuq wisa' li mhijiex iqsar minn 100 mm imnaqqsa mid-distanza mkejla bejn l-aktar punti 'l ġewwa tat-tajers (eskluż kwalunkwe parti tat-tajer li tesporġi 'l barra viċin l-art), fuq kull naħa.
 Meta hemm aktar minn fus wieħed fuq wara, il-wisa' li għandha tiġi kkunsidrata hija dik l-aktar wiesgħa.
 Ir-rekwiżiti tal-paragrafi 2.3(b) u 2.3(c) ta' hawn fuq għandhom jiġu ssodisfati tal-inqas fuq linja:
 (a)
 Li ma tkunx distanti aktar minn 450 mm mill-estremità ta' wara tal-vettura;
 (b)
 Li t-total tal-interruzzjonijiet tagħha ma jkunx aktar minn 200 mm.
 2.4. Kwalunkwe vettura tal-kategorija G se titqies li tissodisfa l-kundizzjoni tal-qtugħ mill-art stabbilita hawn fuq, jekk l-angolu tat-tluq (ISO 612:1978) ma jaqbiżx:
 (a)
 l-10° għall-vetturi tal-kategoriji M1G u N1G;
 (b)
 l-20° għall-vetturi tal-kategoriji M2G u N2G; u
 (c)
 il-25° għall-vetturi tal-kategoriji M3G u N3G;
 fuq wisa' li mhijiex iqsar minn dik tal-fus ta' wara b'aktar minn 100 mm fuq kull naħa (mingħajr ma tgħodd kwalunkwe parti tat-tajers li tesporġi 'l barra viċin l-art).
 Meta hemm aktar minn fus wieħed fuq wara, il-wisa' li għandha tiġi kkunsidrata hija dik l-aktar wiesgħa. Ir-rekwiżiti tas-subparagrafi (a) sa (c) ta' dan il-paragrafu għandhom jiġu ssodisfati tal-inqas fuq linja:
 (a)
 Li ma tkunx distanti aktar minn 450 mm mill-estremità ta' wara tal-vettura;
 (b)
 Li t-total tal-interruzzjonijiet tagħha ma jkunx aktar minn 200 mm.
 3. DEFINIZZJONIJIET KOMUNI GĦALL-PARTIJIET I, II U III
 3.1. Għall-fini ta' dan ir-Regolament:
 3.1.1.
 “Massa minagħjr tagħbija” tfisser il-massa tal-vettura fi stat ta' tħaddim, mhux okkupata u mingħajr tagħbija iżda mimlija bil-fjuwil, bil-fluwidu berried, bil-lubrikant, bl-għodod u bi stepni (jekk fornut bħala tagħmir standard mill-manifattur tal-vettura);
 3.1.2.
 “Massa massima” tfisser il-massa ddikjarata mill-manifattur tal-vettura li hija teknikament permissibbli (din il-massa tista' tkun ogħla mill-“massa massima permissibbli” stipulata mill-amministrazzjoni nazzjonali);
 3.1.3.
 “TPTW” normalment huwa magħmul minn membru trasversali u huwa kkollegat mal-membri tal-ġnub tax-xażi jew elementi strutturali oħra tal-vettura;
 3.1.4.
 “Kabina separata” tfisser kabina mqabbda mal-istruttura tal-vettura permezz ta' rabtiet speċifiċi u li ma għandhiex parti komuni mal-parti tal-merkanzija.
 PARTI I. APPROVAZZJONI TAT-TPTW
 4. DEFINIZZJONIJIET
 4.1. Għall-fini tal-Parti I ta' dan ir-Regolament:
 4.1.1.
 “Approvazzjoni ta' TPTW” tfisser l-approvazzjoni ta' tip bħal dan ta' TPTW fir-rigward tar-rekwiżiti stipulati fil-paragrafu 7 hawn taħt;
 4.1.2.
 “Tip ta' TPTW” tfisser TPTW li ma għandhomx differenzi fir-rigward tal-karatteristiki essenzjali bħalma huma l-għamla, id-dimensjonijiet, il-mod kif jintrabat, il-materjali, u l-marki msemmija fil-paragrafu 5.2.2 hawn taħt.
 5. APPLIKAZZJONI GĦALL-APPROVAZZJONI
 5.1. L-applikazzjoni għall-approvazzjoni ta' TPTW għandha tkun ippreżentata mill-manifattur tat-TPTW jew mir-rappreżentant tiegħu li jkun akkreditat kif suppost.
 5.2. Għal kull tip ta' TPTW, l-applikazzjoni għandha tkun akkumpanjata minn:
 5.2.1.
 Dokumentazzjoni fi tliet kopji li tagħti deskrizzjoni tal-karatteristiki tekniċi tat-TPTW: id-dimensjonijiet tiegħu, il-linji u l-materjali li jikkostitwuh u l-metodu tiegħu ta' installazzjoni;
 5.2.2.
 Kampjun tat-tip ta' TPTW: il-kampjun għandu jkun immarkat b'mod ċar u li ma jitħassarx fuq il-komponenti ewlenin kollha tiegħu bl-isem jew il-marka tan-negozju tal-applikant u d-deskrizzjoni tat-tip.
 5.3. Rappreżentant tat-TPTW tat-tip li jrid jiġi approvat għandu jitressaq quddiem is-Servizz Tekniku responsabbli mit-twettiq tat-testijiet tal-approvazzjoni.
 5.4. L-Awtorità tal-Approvazzjoni tat-Tip għandha tivverifika l-eżistenza ta' arranġamenti sodisfaċenti biex jiġi żgurat il-kontroll effettiv tal-konformità tal-produzzjoni qabel ma tingħata l-approvazzjoni tat-tip.
 6. APPROVAZZJONI
 6.1. Jekk it-TPTW imressaq għall-approvazzjoni skont dan ir-Regolament jissodisfa r-rekwiżiti tal-paragrafu 7 ta' hawn taħt, l-approvazzjoni ta' dak it-tip ta' TPTW għandha tingħata.
 6.2. Għandu jiġi assenjat numru tal-approvazzjoni għal kull tip approvat. L-ewwel żewġ numri tiegħu (bħalissa 03, li jikkorrispondu għas-serje 03 ta' emendi) għandhom jindikaw is-serje ta' emendi li jinkorporaw l-aktar emendi tekniċi ewlenin reċenti li saru lir-Regolament fi żmien il-ħruġ tal-approvazzjoni. L-istess Parti Kontraenti ma tistax tassenja l-istess numru lil tip ieħor ta' tagħmir għall-protezzjoni mit-trikkib minn wara.
 6.3. L-avviż tal-approvazzjoni, jew tal-estensjoni jew iċ-ċaħda tal-approvazzjoni ta' tip ta' TPTW skont dan ir-Regolament għandu jintbagħat lill-Partijiet tal-Ftehim tal-1958 li japplikaw dan ir-Regolament, permezz ta' formola li tikkonforma mal-mudell fl-Anness 1 ta' dan ir-Regolament.
 6.4. Għandha titwaħħal, b'mod li tispikka u f'post li huwa aċċessibbli bla diffikultà speċifikat fil-formola tal-approvazzjoni, lil kull TPTW li jikkonforma ma' tip ta' TPTW approvat permezz ta' dan ir-Regolament, marka internazzjonali ta' approvazzjoni li tikkonsisti minn:
 6.4.1.
 Ċirku madwar l-ittra “E” segwit bin-numru li jiddistingwi l-pajjiż li ta l-approvazzjoni (3);
 6.4.2.
 In-numru ta' dan ir-Regolament, segwit mill-ittra “R”, sing u n-numru tal-approvazzjoni fuq il-lemin taċ-ċirku preskritt fil-paragrafu 6.4.1.
 6.5. Il-marka tal-approvazzjoni għandha tkun tista' tinqara b'mod ċar u ma tkunx tista' titħassar.
 6.6. L-Anness 4 ta' dan ir-Regolament jagħti eżempji ta' arranġamenti ta' marki tal-approvazzjoni.
 7. REKWIŻITI
 7.1. Il-membru trasversali għandu jkollu għoli tas-sezzjoni ta' mill-inqas 120 mm. L-estremitajiet laterali tal-membru trasversali ma għandhomx ikunu milwija lejn in-naħa ta' wara jew ikollhom tarf sporġut li jaqta'; din il-kundizzjoni hija sodisfatta meta l-estremitajiet laterali tal-membru trasversali jkunu ttundjati fuq barra u jkollhom raġġ tal-kurvatura ta' mhux inqas minn 2,5 mm.
 TPTW intenzjonat li jintrama fuq vetturi tal-kategoriji M, N1, N2 b'massa massima li ma taqbiżx it-8 t, O1, O2 fuq il-vetturi tal-kategorija G u fuq vetturi armati bi pjattaforma lift, il-membru trasversali għandu jkollu għoli tas-sezzjoni ta' mill-inqas 100 mm.
 7.2. It-TPTW jista' jitfassal b'tali mod li jkollu bosta pożizzjonijiet fin-naħa ta' wara tal-vettura. F'dan il-każ, għandu jkun hemm metodu garantit biex jiġi assigurat fil-pożizzjoni tas-servizz sabiex b'hekk tiġi prekluża kwalunkwe bidla mhux intenzjonata tal-pożizzjoni. Il-forza applikata mill-operatur sabiex ivarja l-pożizzjoni tat-tagħmir ma tistax taqbeż l-40 daN.
 Għal TPTW li huwa ddiżinjat biex ikollu diversi pożizzjonijiet fuq wara tal-vettura, għandha tiġi pprovduta tikketta b'simbolu/i jew fil-lingwa/i tal-pajjiż fejn jinbiegħ it-tagħmir biex tinforma lill-operatur dwar il-pożizzjoni standard tat-TPTW sabiex joffri protezzjoni effettiva kontra t-trikkib minn wara.
 Id-daqs minimu tat-tikketta: 60 × 120 mm
 7.3. It-TPTW għandu joffri reżistenza adegwata għall-forzi applikati b'mod parallel għall-assi lonġitudinali tal-vettura. (Dan għandu jintwera skont il-proċedura tat-test u l-kundizzjonijiet tat-test speċifikati fl-Anness 5 ta' dan ir-Regolament.) Id-diflessjoni orizzontali massima tat-TPTW osservata matul u wara l-applikazzjoni tal-forzi tat-test speċifikati fl-Anness 5 għandha tiġi rreġistrata fuq il-komunikazzjoni tal-approvazzjoni tat-tip (l-Anness 1, l-entrata 8).
 7.4. Għall-vetturi armati bi pjattaforma lift fuq wara, l-armar tat-tagħmir kontra t-trikkib jista' jkun interrott għall-finijiet tal-mekkaniżmu. F'dan il-każ, japplikaw ir-rekwiżiti speċjali li ġejjin:
 7.4.1.
 Id-distanza laterali massima libera mkejla bejn l-elementi tat-tagħmir kontra t-trikkib u l-elementi tal-pjattaforma lift, li jgħaddu minn ġewwa l-fetħa meta l-lift jopera u li jinneċessitaw il-fetħa, tista' tammonta għal mhux aktar minn 2,5 cm.
 7.4.2.
 L-elementi individwali tat-tagħmir ta' protezzjoni kontra t-trikkib, inklużi dawk esposti tal-mekkaniżmu tal-lift, meta preżenti, għandhom ikollhom erja tal-wiċċ effettiva, f'kull każ, ta' mill-inqas 420 cm2.
 7.4.3.
 Għall-membri trasversali b'għoli tas-sezzjoni ta' inqas minn 120 mm, l-elementi individwali tat-tagħmir ta' protezzjoni kontra t-trikkib, inklużi dawk esposti tal-mekkaniżmu tal-lift, meta preżenti, għandhom ikollhom erja tal-wiċċ effettiva, f'kull każ, ta' mill-inqas 350 cm2.
 7.4.4.
 Fil-każ ta' vetturi li għandhom wisa' ta' inqas minn 2 000 mm u meta jkun impossibbli li jintlaħqu r-rekwiżiti tal-paragrafi 7.4.2 u 7.4.3, il-wiċċ effettiv jista' jitnaqqas bil-kundizzjoni li jintlaħqu l-kriterji tar-reżistenza.
 8. KONFORMITÀ TAL-PRODUZZJONI
 Il-proċeduri tal-konformità tal-produzzjoni għandhom ikunu konformi ma' dawk stabbiliti fil-Ftehim tal-1958, Skeda 1 (E/ECE/TRANS/505/Rev.3), b'dawn ir-rekwiżiti:
 8.1.
 Kull tagħmir għall-protezzjoni mit-trikkib minn wara approvat skont dan ir-Regolament għandu jiġi manifatturat b'tali mod li jkun konformi mat-tip approvat billi jintlaħqu r-rekwiżiti stipulati fil-paragrafu 7 ta' hawn fuq.
 8.2.
 L-Awtorità tal-Approvazzjoni tat-Tip li tkun tat l-approvazzjoni tat-tip tista', fi kwalunkwe ħin, tivverifika l-metodi tal-kontroll tal-konformità applikati f'kull faċilità tal-produzzjoni. Il-frekwenza normali ta' dawn il-verifiki għandha tkun darba kull sentejn.
 9. PENALI GĦAL NUQQAS TA' KONFORMITÀ TAL-PRODUZZJONI
 9.1. L-approvazzjoni mogħtija fir-rigward ta' tip ta' TPTW skont dan ir-Regolament tista' tiġi rtirata jekk ir-rekwiżiti stipulati hawn fuq ma jintlaħqux jew jekk it-tagħmir protettiv weħel mit-test preskritt fl-Anness 5.
 9.2. Jekk Parti Kontraenti għall-Ftehim li tapplika dan ir-Regolament tirtira l-approvazzjoni li tat qabel, għandha mill-ewwel tgħarraf b'dan lill-Partijiet Kontraenti l-oħra li japplikaw dan ir-Regolament permezz ta' formola tal-komunikazzjoni konformi mal-mudell fl-Anness 1 ta' dan ir-Regolament.
 10. MODIFIKA U ESTENSJONI TAL-APPROVAZZJONI TA' TIP TA' TPTW
 10.1. Kull modifika għat-tip ta' TPTW għandha tiġi nnotifikata lill-Awtorità tal-Approvazzjoni tat-Tip li tkun approvat it-tip ta' TPTW. L-Awtorità tal-Approvazzjoni tat-Tip tista' mbagħad jew:
 10.1.1.
 Tqis li l-modifiki magħmula x'aktarx ma jkollhomx effett negattiv sinifikanti u li xorta waħda t-TPTW għadu konformi mar-rekwiżiti; jew
 10.1.2.
 Teżiġi rapport ġdid tat-test mis-Servizz Tekniku responsabbli mit-twettiq tat-testijiet.
 10.2. Il-konferma jew ir-rifjut ta' approvazzjoni, bl-ispeċifikazzjoni tal-alterazzjonijiet, għandha tiġi kkomunikata permezz tal-proċedura speċifikata fil-paragrafu 6.3 ta' hawn fuq lill-Partijiet tal-Ftehim li japplikaw dan ir-Regolament.
 10.3. L-Awtorità tal-Approvazzjoni tat-Tip li toħroġ l-estensjoni tal-approvazzjoni għandha tassenja numru tas-serje għal din l-estensjoni u għandha tinforma b'dan lill-Partijiet l-oħra għall-Ftehim tal-1958 li japplikaw dan ir-Regolament permezz ta' formola ta' komunikazzjoni li tkun konformi mal-mudell fl-Anness 1 ta' dan ir-Regolament.
 11. PRODUZZJONI MWAQQFA B'MOD DEFINITTIV
 Jekk id-detentur tal-approvazzjoni jwaqqaf għalkollox il-manifattura ta' tip ta' tagħmir għall-protezzjoni mit-trikkib minn wara approvat skont dan ir-Regolament, huwa għandu jgħarraf dwar dan lill-Awtorità tal-Approvazzjoni tat-Tip li tat l-approvazzjoni. Malli tirċievi l-komunikazzjoni rilevanti, dik l-Awtorità għandha tavża b'dan lill-Partijiet tal-Ftehim tal-1958 li japplikaw dan ir-Regolament permezz ta' formola ta' komunikazzjoni li tkun konformi mal-mudell fl-Anness 1 ta' dan ir-Regolament.
 12. ISMIJIET U INDIRIZZI TAS-SERVIZZI TEKNIĊI RESPONSABBLI MIT-TWETTIQ TAT-TESTIJIET TAL-APPROVAZZJONI U TAL-AWTORITAJIET TAL-APPROVAZZJONI TAT-TIP
 Il-Partijiet tal-Ftehim tal-1958 li japplikaw dan ir-Regolament għandhom jikkomunikaw lis-Segretarjat tan-Nazzjonijiet Uniti l-ismijiet u l-indirizzi tas-Servizzi Tekniċi responsabbli mit-twettiq tat-testijiet tal-approvazzjoni u tal-Awtoritajiet tal-Approvazzjoni tat-Tip li jagħtu l-approvazzjoni u li lilhom għandhom jintbagħtu l-formoli li jiċċertifikaw approvazzjoni jew estensjoni jew rifjut jew irtirar ta' approvazzjoni, maħruġa f'pajjiżi oħrajn.
 PARTI II. APPROVAZZJONI TA' VETTURA FIR-RIGWARD TAL-INSTALLAZZJONI TA' TPTW TA' TIP APPROVAT
 13. DEFINIZZJONIJIET
 13.1. Għall-finijiet tal-Parti II ta' dan ir-Regolament:
 13.1.1.
 “Approvazzjoni ta' vettura” tfisser l-approvazzjoni ta' tip ta' vettura fir-rigward tal-installazzjoni ta' TPTW ta' tip approvat skont il-Parti I ta' dan ir-Regolament;
 13.1.2.
 “Tip ta' vettura” tfisser vetturi li mhumiex differenti f'aspetti essenzjali bħal:
 Il-wisa' tal-fus ta' wara;
 L-istruttura, id-dimensjonijiet, l-għamla u l-għoli mill-art tal-parti ta' wara tal-vettura u l-karatteristiki tas-sospensjoni, sa fejn dawn għandhom influwenza fuq ir-rekwiżiti speċifikati fil-paragrafu 19 ta' dan ir-Regolament;
 It-TPTW approvati armati fuq il-vettura.
 13.2. Definizzjonijiet oħra applikabbli għal din il-Parti II jinsabu fil-paragrafu 3 ta' dan ir-Regolament.
 14. APPLIKAZZJONI GĦALL-APPROVAZZJONI
 14.1. L-applikazzjoni għall-approvazzjoni ta' tip ta' vettura fir-rigward tal-immuntar ta' TPTW ta' tip approvat għandha titressaq mill-manifattur tal-vettura jew mir-rappreżentant tiegħu li jkun akkreditat b'mod xieraq.
 14.2. Din għandha tkun akkumpanjata mid-dokumenti msemmija hawn taħt fi tliet kopji u mid-dettalji li ġejjin:
 14.2.1.
 Tpinġijiet tal-vettura li juru, skont il-kriterji msemmija fil-paragrafu 13.1.2 ta' dan ir-Regolament, it-tip tal-vettura f'elevazzjoni mill-ġenb u minn wara bl-indikazzjoni tal-pożizzjoni tat-TPTW approvat/i u d-dettalji tad-diżinn tal-elementi tagħhom ta' mmuntar għal max-xażi tal-vettura;
 14.2.2.
 Il-massa massima tal-vettura;
 14.2.3.
 Lista ta' TPTW maħsuba li jintramaw fuq vettura;
 14.2.4.
 Fuq talba tal-Awtorità tal-Approvazzjoni tat-Tip għandha tkun ipprovduta wkoll il-formola ta' komunikazzjoni tal-approvazzjoni tat-tip (jiġifieri l-Anness 1 ta' dan ir-Regolament) ta' kull TPTW.
 14.3. Għandha tingħata vettura rappreżentattiva tat-tip li għandu jiġi approvat u armata b'TPTW approvat lis-Servizz Tekniku responsabbli mit-twettiq tat-testijiet tal-approvazzjoni.
 14.3.1. Vettura li ma jkollhiex il-komponenti kollha li jikkorrispondu mat-tip, tista' tiġi aċċettata għall-ittestjar kemm-il darba l-applikant ikun jista' juri għas-sodisfazzjon tal-Awtorità tal-Approvazzjoni tat-Tip, li n-nuqqas tal-komponenti esklużi ma għandu l-ebda effett fuq ir-riżultati tal-verifiki, sa fejn huma kkonċernati r-rekwiżiti ta' dan ir-Regolament.
 14.4. L-Awtorità tal-Approvazzjoni tat-Tip għandha tivverifika l-eżistenza ta' arranġamenti sodisfaċenti li jiżguraw kontrolli effettivi fuq il-konformità tal-produzzjoni qabel ma tingħata l-approvazzjoni tat-tip.
 15. APPROVAZZJONI
 15.1. Jekk il-vettura mressqa għall-approvazzjoni skont dan ir-Regolament tkun mgħammra b'TPTW approvat u tissodisfa r-rekwiżiti tal-paragrafu 16 ta' hawn taħt, u tkun ġiet ittestjata bil-kundizzjonijiet stabbiliti fil-paragrafu 2.2, l-approvazzjoni ta' dak it-tip ta' vettura għandha tingħata.
 15.2. Għandu jiġi assenjat numru tal-approvazzjoni għal kull tip approvat. L-ewwel żewġ ċifri tiegħu (bħalissa 03, li jikkorrispondu għas-serje 03 ta' emendi) għandhom jindikaw is-serje ta' emendi li tinkorpora l-emendi tekniċi ewlenin l-aktar reċenti li saru għar-Regolament fi żmien il-ħruġ tal-approvazzjoni. L-istess Parti Kontraenti ma tistax tassenja l-istess numru lil tip ieħor ta' vettura.
 15.3. In-notifika tal-approvazzjoni jew tal-estensjoni jew taċ-ċaħda tal-approvazzjoni ta' tip ta' vettura skont dan ir-Regolament għandha tintbagħat lill-Partijiet tal-Ftehim tal-1958 li japplikaw dan ir-Regolament, permezz ta' formola li tikkonforma mal-mudell fl-Anness 2 ta' dan ir-Regolament.
 15.4. Ma' kull vettura li tikkonforma ma' tip ta' vettura approvata skont dan ir-Regolament, b'mod li jolqot l-għajn u f'post faċilment aċċessibbli kif speċifikat fil-formola tal-approvazzjoni, għandha titwaħħal marka tal-approvazzjoni internazzjonali magħmula minn:
 15.4.1.
 Ċirku madwar l-ittra “E” segwit bin-numru li jiddistingwi l-pajjiż li ta l-approvazzjoni (4);
 15.4.2.
 In-numru ta' dan ir-Regolament, segwit mill-ittra “R”, sing u n-numru tal-approvazzjoni fuq il-lemin taċ-ċirku preskritt fil-paragrafu 15.4.1.
 15.5. Jekk il-vettura tikkonforma ma' tip approvat ta' vettura, skont wieħed jew aktar mir-Regolamenti l-oħra annessi mal-Ftehim, fil-pajjiż li jkun ħareġ l-approvazzjoni skont dan ir-Regolament, is-simbolu preskritt fil-paragrafu 15.4.1 m'hemmx għalfejn ikun ripetut; f'każ bħal dan, in-numri tar-Regolament u tal-approvazzjoni u s-simboli addizzjonali tar-Regolamenti kollha li skonthom tkun ingħatat l-approvazzjoni fil-pajjiż li jkun ta l-approvazzjoni skont dan ir-Regolament, għandhom jitqiegħdu f'kolonni vertikali fuq il-lemin tas-simbolu preskritt fil-paragrafu 15.4.1.
 15.6. Il-marka tal-approvazzjoni għandha tkun tista' tinqara b'mod ċar u ma tkunx tista' titħassar.
 15.7. Il-marka tal-approvazzjoni għandha titqiegħed qrib ta' jew fuq il-pjanċa tad-data tal-vettura mwaħħla mill-manifattur.
 15.8. L-Anness 4 ta' dan ir-Regolament jagħti eżempji ta' arranġamenti ta' marki tal-approvazzjoni.
 16. REKWIŻITI GĦALL-INSTALLAZZJONI TA' TPTW APPROVAT
 16.1. Għall-vetturi tal-kategoriji N2 b'massa massima li taqbeż it-8 t, N3, O3 u O4, il-qtugħ mill-art fir-rigward tan-naħa t'isfel tat-tagħmir protettiv, anke f'każ li l-vettura ma tkunx mgħobbija, ma għandux jaqbeż:
 (a)
 450 mm għal vetturi bil-mutur u trejlers b'sospensjoni idropnewmatika, idrawlika jew pnewmatika jew tagħmir għall-invellar awtomatiku skont it-tagħbija. Fi kwalunkwe każ, angolu tat-tluq sa 8° skont l-ISO 612:1978 bi qtugħ mill-art massimu ta' 550 mm għandu jitqies li jissodisfa r-rekwiżiti.
 (b)
 500 mm jew angolu tat-tluq skont l-ISO 612:1978 ta' 8°, skont liema huwa l-inqas, għal vetturi oħra minbarra dawk elenkati f'(a) hawn fuq. Fi kwalunkwe każ, angolu tat-tluq sa 8° skont l-ISO 612:1978 bi qtugħ mill-art massimu ta' 550 mm għandu jitqies li jissodisfa r-rekwiżiti.
 Dan ir-rekwiżit japplika għall-wisa' sħiħa tal-vettura bil-mutur jew it-trejler u għandu jkun tali li l-għoli fuq l-art tal-punti tal-applikazzjoni tal-forzi tat-test applikati fuq it-tagħmir skont il-Parti I ta' dan ir-Regolament u rreġistrat fil-formola tal-komunikazzjoni tal-approvazzjoni tat-tip (l-Anness 1, l-entrata 7) ma jaqbiżx il-valuri fil-paragrafi (a) u (b) hawn fuq, miżjud b'nofs l-għoli minimu tas-sezzjoni meħtieġ għall-membru trasversali tat-TPTW.
 Ir-rekwiżit tal-għoli għall-applikazzjoni tal-forzi tat-test għandu jiġi aġġustat għall-qtugħ mill-art aġġustat minħabba d-dispożizzjonijiet għall-angolu tat-tluq speċifikati hawn fuq.
 16.2. Għall-vetturi tal-kategoriji M, N1, N2 b'massa massima li ma taqbiżx it-8 t, O1 u O2, il-qtugħ mill-art fir-rigward tan-naħa t'isfel tat-tagħmir protettiv, anke f'każ li l-vettura ma tkunx mgħobbija, ma għandux jaqbeż il-550 mm fuq il-wisa' tagħha kollha kemm hi u trid tkun b'tali mod li l-għoli mill-art tal-punti ta' applikazzjoni tal-forzi tat-test applikati lit-tagħmir skont il-Parti I ta' dan ir-Regolament u rreġistrati fil-formola tal-komunikazzjoni tal-approvazzjoni tat-tip (l-Anness 1, l-entrata 7) ma jaqbiżx is-600 mm.
 16.3. Il-wisa' tat-tagħmir protettiv ta' wara ma għandha fl-ebda punt taqbeż il-wisa' tal-fus ta' wara mkejjel fl-aktar punti 'l barra tar-roti, eskluża l-parti tat-tajers li tesporġi 'l barra viċin tal-art, u t-TPTW ma għandux ikun aktar minn 100 mm iqsar fuq kull naħa. Meta t-tagħmir jinsab fil-karrozzerija tal-vettura jew jinkludi l-karrozzerija u din stess testendi 'l barra mill-wisa' tal-fus ta' wara, ir-rekwiżit li l-wisa' tat-TPTW ma tridx tkun akbar minn dik tal-fus ta' wara ma għandux japplika. Madankollu, fil-każ tal-vetturi tal-kategoriji O1 u O2 fejn it-tajers jesporġu aktar minn nofs il-wisa' tagħhom 'il barra mill-karrozzerija tal-vettura (esklużi l-protezzjonijiet tar-roti) jew 'il barra mix-xażi f'każ ta' vettura li ma jkollhiex karrozzerija, il-wisa' tat-TPTW ma għandhiex tkun inqas minn 100 mm imnaqqsa mid-distanza mkejla bejn l-aktar punti 'l ġewwa tat-tajers, eskluża kwalunkwe parti tat-tajers li tesporġi 'l barra viċin l-art, fuq kwalunkwe naħa. Meta jkun hemm aktar minn fus wieħed fuq wara, il-wisa' li għandha tiġi kkunsidrata hija dik tal-aktar fus ta' wara wiesa'. Barra minn hekk, ir-rekwiżiti tal-paragrafi 3.1.2 u 3.1.3 tal-Anness 5 li huma relatati mad-distanza tal-punti ta' applikazzjoni tal-forzi tat-test mit-truf esterni tar-roti ta' wara (l-Anness 1, l-entrata 7) għandhom jiġu vverifikati u rreġistrati fil-formola tal-komunikazzjoni tal-approvazzjoni tat-tip.
 16.4. Għall-vetturi tal-kategoriji M, N1, N2 b'massa massima li ma taqbiżx it-8 t, O1 u O2, it-tagħmir għandu jintrama b'tali mod li d-distanza orizzontali bejn in-naħa ta' wara tal-membru trasversali tat-tagħmir u l-aktar punt lura fl-estremità ta' wara tal-vettura, inkluża kwalunkwe sistema ta' pjattaforma lift, ma taqbiżx l-400 mm imnaqqsa bl-akbar deformazzjoni totali li tinkludi kemm deformazzjoni plastika u kemm deformazzjoni elastika (il-paragrafu 7.3 tal-Parti I) imkejla u rreġistrata matul it-test, fi kwalunkwe wieħed mill-punti fejn il-forzi tat-test jiġu applikati (l-Anness I, l-entrata 8) matul l-approvazzjoni tat-tip tat-tagħmir għall-protezzjoni mit-trikkib minn wara, f'konformità mad-dispożizzjonijiet tal-Parti I ta' dan ir-Regolament u rreġistrati fil-formola tal-komunikazzjoni tal-approvazzjoni tat-tip. Fil-kejl ta' din id-distanza, kwalunkwe parti tal-vettura li hija aktar minn 2 m 'l fuq mill-art għal kull kundizzjoni ta' tagħbija għandha tiġi eskluża.
 Għall-vetturi tal-kategoriji N2 b'massa massima li taqbeż it-8 t, N3, u l-vetturi tal-kategoriji O3 u O4, mgħammra bi pjattaforma lift jew li qed jiġu ddiżinjati bħala trejler tat-tip “tipper”, japplika l-istess rekwiżit bħal dak ta' hawn fuq; madankollu, għall-vetturi ta' dawn il-kategoriji, id-distanza orizzontali ma għandhiex taqbeż it-300 mm imkejla man-naħa ta' wara tal-membru trasversali qabel jiġu applikati l-forzi tat-test.
 Għall-vetturi tal-kategoriji O3 u O4, mingħajr l-ebda sistema ta' pjattaforma lift u li mhumiex qed jiġu ddiżinjati bħala trejler tat-tip “tipper”, id-distanzi orizzontali massimi jitnaqqsu għal 200 mm qabel jiġu applikati l-forzi tat-test u 300 mm imnaqqsa bl-akbar deformazzjoni totali li tinkludi kemm deformazzjoni plastika u kemm deformazzjoni elastika (il-paragrafu 7.3 tal-Parti I) imkejla u rreġistrata matul it-test, fi kwalunkwe wieħed mill-punti fejn il-forzi tat-test jiġu applikati (l-Anness I, l-entrata 8).
 Fi kwalunkwe każ il-biċċiet ħerġin li mhumiex strutturali, bħall-bozoz ta' wara, u dawk li għandhom daqs ta' inqas minn 50 mm fi kwalunkwe direzzjoni, bħal bumpers tal-gomma, buffers reżiljenti, ċappetti u lukketti, għandhom jiġu esklużi mid-determinazzjoni tal-punt l-aktar lura fl-estremità ta' wara.
 Qabel jiġu applikati l-forzi tat-test, id-distanza orizzontali massima permissibbli ta' membru trasversali uniku, segmentat jew inklinat ta' TPTW hija ta' 100 mm bejn in-naħa ta' wara tal-membru trasversali mkejla fil-punt l-aktar 'il quddiem tiegħu u n-naħa ta' wara tal-membru trasversali mkejla fil-punt l-aktar lura tiegħu, imkejla fil-pjan lonġitudinali tal-vettura.
 16.5. It-tagħmir għandu jintrama b'tali mod li wara li jiġu applikati l-forzi tat-test speċifikati fl-Anness 5 għall-vetturi tal-kategoriji N2 b'massa massima li taqbeż it-8 t, N3, O3 u O4, il-qtugħ mill-art massimu tat-tagħmir protettiv, anke meta l-vettura ma tkunx mgħobbija, fl-ebda punt ma għandu jaqbeż il-valur ta' qabel it-test b'aktar minn 60 mm. Għall-vetturi b'angolu tat-tluq sa 8° (il-paragrafu 16.1) il-qtugħ mill-art massimu ma għandux jaqbeż is-600 mm.
 16.6. Il-massa massima tat-tip tal-vettura li għalih intalbet approvazzjoni ma għandhiex taqbeż il-valur indikat tal-formola tal-komunikazzjoni tal-approvazzjoni tat-tip ta' kull TPTW approvat maħsub biex jintrama fuq dik il-vettura.
 16.7. Minħabba d-dispożizzjonijiet tal-paragrafu 7.2 għal TPTW aġġustabbli, it-tikketta għandha titpoġġa xi mkien fejn tkun viżibbli b'mod ċar u permanenti mill-post tax-xufier jew fin-naħa ta' wara tal-vettura maġenb it-TPTW, f'post li huwa viżibbli faċilment.
 17. KONFORMITÀ TAL-PRODUZZJONI
 Il-proċeduri tal-konformità tal-produzzjoni għandhom ikunu konformi ma' dawk stabbiliti fil-Ftehim tal-1958, Skeda 1 (E/ECE/TRANS/505/Rev.3), b'dawn ir-rekwiżiti:
 17.1.
 Kull vettura approvata skont dan ir-Regolament għandha tkun manifatturata b'tali mod li tkun konformi mat-tip approvat billi jintlaħqu r-rekwiżiti stabbiliti fil-paragrafu 16 ta' hawn fuq.
 17.2.
 L-Awtorità tal-Approvazzjoni tat-Tip li tkun tat l-approvazzjoni tat-tip tista', fi kwalunkwe ħin, tivverifika l-metodi tal-kontroll tal-konformità applikati f'kull faċilità tal-produzzjoni. Il-frekwenza normali ta' dawn il-verifiki għandha tkun darba kull sentejn.
 18. PENALI GĦAL NUQQAS TA' KONFORMITÀ TAL-PRODUZZJONI
 18.1. L-approvazzjoni mogħtija fir-rigward ta' tip ta' vettura skont dan ir-Regolament tista' tiġi rtirata jekk ir-rekwiżiti stabbiliti hawn fuq ma jiġux issodisfati.
 18.2. Jekk Parti Kontraenti għall-Ftehim li tapplika dan ir-Regolament tirtira l-approvazzjoni li tat qabel, għandha mill-ewwel tgħarraf b'dan lill-Partijiet Kontraenti l-oħra li japplikaw dan ir-Regolament permezz ta' formola tal-komunikazzjoni konformi mal-mudell fl-Anness 2 ta' dan ir-Regolament.
 19. MODIFIKA U ESTENSJONI TAL-APPROVAZZJONI TA' TIP TA' VETTURA
 19.1. Kull modifika għat-tip ta' vettura għandha tiġi nnotifikata lill-Awtorità tal-Approvazzjoni tat-Tip li tkun approvat it-tip ta' vettura. L-Awtorità tal-Approvazzjoni tat-Tip tista' mbagħad jew:
 19.1.1.
 Tqis li l-modifiki magħmula mhux probabbli li jkollhom effett ħażin sinifikanti u li, fi kwalunkwe każ, il-vettura għadha konformi mar-rekwiżiti; jew
 19.1.2.
 Teżiġi rapport ġdid tat-test mis-Servizz Tekniku responsabbli mit-twettiq tat-testijiet.
 19.2. Il-konferma jew iċ-ċaħda tal-approvazzjoni, li tispeċifika l-bidla, għandha tkun ikkomunikata lill-Partijiet tal-Ftehim li japplikaw dan ir-Regolament permezz tal-proċedura speċifikata fil-paragrafu 15.3 ta' hawn fuq.
 19.3. L-Awtorità tal-Approvazzjoni tat-Tip li toħroġ l-estensjoni tal-approvazzjoni għandha tassenja numru tas-serje għal din l-estensjoni u għandha tinforma b'dan lill-Partijiet l-oħra għall-Ftehim tal-1958 li japplikaw dan ir-Regolament permezz ta' formola ta' komunikazzjoni li tkun konformi mal-mudell fl-Anness 2 ta' dan ir-Regolament.
 20. PRODUZZJONI MWAQQFA B'MOD DEFINITTIV
 Jekk id-detentur tal-approvazzjoni jwaqqaf għalkollox il-manifattura ta' tip ta' vettura approvata skont dan ir-Regolament, huwa għandu jgħarraf b'dan lill-Awtorità tal-Approvazzjoni tat-Tip li tkun tat l-approvazzjoni. Malli tirċievi l-komunikazzjoni rilevanti, dik l-Awtorità għandha tavża b'dan lill-Partijiet l-oħra għall-Ftehim tal-1958 li japplikaw dan ir-Regolament permezz ta' formola ta' komunikazzjoni li tkun konformi mal-mudell fl-Anness 2 ta' dan ir-Regolament.
 21. ISMIJIET U INDIRIZZI TAS-SERVIZZI TEKNIĊI RESPONSABBLI MIT-TWETTIQ TAT-TESTIJIET TAL-APPROVAZZJONI U TAL-AWTORITAJIET TAL-APPROVAZZJONI TAT-TIP
 Il-Partijiet tal-Ftehim tal-1958 li japplikaw dan ir-Regolament għandhom jikkomunikaw lis-Segretarjat tan-Nazzjonijiet Uniti l-ismijiet u l-indirizzi tas-Servizzi Tekniċi responsabbli mit-twettiq tat-testijiet tal-approvazzjoni u tal-Awtoritajiet tal-Approvazzjoni tat-Tip li jagħtu l-approvazzjoni u li lilhom għandhom jintbagħtu l-formoli li jiċċertifikaw approvazzjoni jew estensjoni jew rifjut jew irtirar ta' approvazzjoni, maħruġa f'pajjiżi oħrajn.
 PARTI III. APPROVAZZJONI TA' VETTURA FIR-RIGWARD TAL-PROTEZZJONI MIT-TRIKKIB MINN WARA (PTW)
 22. DEFINIZZJONIJIET
 22.1. Għall-finijiet tal-Parti III ta' dan ir-Regolament:
 22.1.1.
 “Approvazzjoni ta' vettura” tfisser l-approvazzjoni ta' tip ta' vettura fir-rigward tal-PTW tagħha;
 22.1.2.
 “It-tip ta' vettura” tfisser kategorija ta' vetturi li mhumiex differenti fir-rigward tal-punti essenzjali bħalma huma l-wisa' tal-fus ta' wara, l-istruttura, id-dimensjonijiet, l-għamla u l-materjali tal-parti ta' wara tal-vettura, il-karatteristiki tas-sospensjoni sa fejn dawn għandhom influwenza fuq ir-rekwiżiti speċifikati fil-paragrafu 25 ta' dan ir-Regolament;
 22.1.3.
 “Protezzjoni mit-trikkib minn wara (PTW)” tfisser il-preżenza fuq in-naħa ta' wara tal-vettura ta' jew:
 22.1.3.1.
 TPTW speċjali; jew
 22.1.3.2.
 Karrozzerija, partijiet tax-xażi jew komponenti oħra, b'tali mod li, minħabba l-għamla u l-karatteristiki tagħhom, dawn l-elementi jistgħu jitqiesu li jilħqu kompletament jew parzjalment il-funzjoni tat-TPTW.
 22.2. Definizzjonijiet oħra applikabbli għal din il-Parti III jinsabu fil-paragrafu 3 ta' dan ir-Regolament.
 23. APPLIKAZZJONI GĦALL-APPROVAZZJONI
 23.1. L-applikazzjoni għall-approvazzjoni ta' tip ta' vettura fir-rigward tal-protezzjoni permessa mill-PTW għandha titressaq mill-manifattur tal-vettura jew mir-rappreżentant tiegħu akkreditat kif xieraq.
 23.2. Din għandha tkun akkumpanjata mid-dokumenti msemmija hawn taħt fi tliet kopji u mid-dettalji li ġejjin:
 23.2.1.
 Deskrizzjoni ddettaljata tat-tip tal-vettura fir-rigward tal-istruttura, id-dimensjonijiet, il-linji u l-materjali kostitwenti tagħha sa fejn dawn huma meħtieġa għall-fini ta' dan ir-Regolament;
 23.2.2.
 Tpinġijiet tal-vettura li juru t-tip tal-vettura f'elevazzjoni mill-ġenb u minn wara u dettalji tad-disinn tal-partijiet ta' wara tal-istruttura;
 23.2.3.
 Il-massa massima tal-vettura;
 23.2.4.
 Deskrizzjoni ddettaljata tal-PTW: id-dimensjonijiet, il-linji, il-materjali kostitwenti u l-pożizzjoni tiegħu fil-vettura.
 23.3. Għandha tingħata vettura rappreżentattiva tat-tip li għandha tiġi approvata lis-Servizz Tekniku responsabbli mit-twettiq tat-testijiet tal-approvazzjoni tat-tip.
 23.3.1. Vettura li ma jkollhiex il-komponenti kollha li jikkorrispondu mat-tip tista' tiġi aċċettata għall-ittestjar, kemm-il darba l-applikant ikun jista' juri għas-sodisfazzjon tal-Awtorità tal-Approvazzjoni tat-Tip li n-nuqqas tal-komponenti esklużi ma għandu l-ebda effett fuq ir-riżultati tal-verifiki, sa fejn huma kkonċernati r-rekwiżiti ta' dan ir-Regolament.
 23.4. L-Awtorità tal-Approvazzjoni tat-Tip għandha tivverifika l-eżistenza ta' arranġamenti sodisfaċenti li jiżguraw kontrolli effettivi fuq il-konformità tal-produzzjoni qabel ma tingħata l-approvazzjoni tat-tip.
 24. APPROVAZZJONI
 24.1. Jekk il-vettura mressqa għall-approvazzjoni skont dan ir-Regolament tissodisfa r-rekwiżiti tal-paragrafu 2.3(b) jew tal-paragrafu 2.3(c) jew tal-paragrafu 25 u tkun ġiet ittestjata bil-kundizzjonijiet stabbiliti fil-paragrafu 2.2, l-approvazzjoni ta' dik it-tip ta' vettura għandha tingħata.
 24.2. Għandu jiġi assenjat numru tal-approvazzjoni għal kull tip approvat. L-ewwel żewġ ċifri tiegħu (bħalissa 03, li jikkorrispondu għas-serje 03 ta' emendi) għandhom jindikaw is-serje ta' emendi li tinkorpora l-emendi tekniċi ewlenin l-aktar reċenti li saru lir-Regolament fi żmien il-ħruġ tal-approvazzjoni. L-istess Parti Kontraenti ma tistax tassenja l-istess numru lil tip ieħor ta' vettura.
 24.3. In-notifika tal-approvazzjoni jew tal-estensjoni jew iċ-ċaħda tal-approvazzjoni ta' tip ta' vettura skont dan ir-Regolament għandha tintbagħat lill-Partijiet tal-Ftehim tal-1958 li japplikaw dan ir-Regolament, permezz ta' formola li tikkonforma mal-mudell fl-Anness 3 ta' dan ir-Regolament.
 24.4. Ma' kull vettura li tikkonforma ma' tip ta' vettura approvata skont dan ir-Regolament, b'mod li jolqot l-għajn u f'post faċilment aċċessibbli kif speċifikat fil-formola tal-approvazzjoni, għandha titwaħħal marka tal-approvazzjoni internazzjonali magħmula minn:
 24.4.1.
 Ċirku madwar l-ittra “E” segwit bin-numru li jiddistingwi l-pajjiż li ta l-approvazzjoni (5);
 24.4.2.
 In-numru ta' dan ir-Regolament, segwit mill-ittra “R”, sing u n-numru tal-approvazzjoni fuq il-lemin taċ-ċirku preskritt fil-paragrafu 24.4.1.
 24.5. Jekk il-vettura tikkonforma ma' tip approvat ta' vettura, skont wieħed jew aktar mir-Regolamenti l-oħra annessi mal-Ftehim, fil-pajjiż li jkun ħareġ l-approvazzjoni skont dan ir-Regolament, is-simbolu preskritt fil-paragrafu 24.4.1 m'hemmx għalfejn ikun ripetut; f'każ bħal dan, in-numri tar-Regolament u tal-approvazzjoni u s-simboli addizzjonali tar-Regolamenti kollha li skonthom tkun ingħatat l-approvazzjoni fil-pajjiż li jkun ta l-approvazzjoni skont dan ir-Regolament, għandhom jitqiegħdu f'kolonni vertikali fuq il-lemin tas-simbolu preskritt fil-paragrafu 24.4.1.
 24.6. Il-marka tal-approvazzjoni għandha tkun tista' tinqara b'mod ċar u ma tkunx tista' titħassar.
 24.7. Il-marka tal-approvazzjoni għandha titqiegħed qrib ta' jew fuq il-pjanċa tad-data tal-vettura mwaħħla mill-manifattur.
 24.8. L-Anness 4 ta' dan ir-Regolament jagħti eżempji ta' arranġamenti ta' marki tal-approvazzjoni.
 25. REKWIŻITI GĦALL-PTW
 25.1. Għall-vetturi tal-kategoriji N2 b'massa massima li taqbeż it-8 t, N3, O3 u O4, il-qtugħ mill-art fir-rigward tan-naħa t'isfel tal-PTW, anke f'każ li l-vettura ma tkunx mgħobbija, ma għandux jaqbeż:
 (a)
 450 mm għal vetturi bil-mutur u trejlers b'sospensjoni idropnewmatika, idrawlika jew pnewmatika jew tagħmir għall-invellar awtomatiku skont it-tagħbija. Fi kwalunkwe każ, angolu tat-tluq sa 8° skont l-ISO 612:1978 bi qtugħ mill-art massimu ta' 550 mm għandu jitqies li jissodisfa r-rekwiżiti.
 (b)
 500 mm jew angolu tat-tluq skont l-ISO 612:1978 ta' 8°, skont liema huwa l-inqas, għal vetturi oħra minbarra dawk elenkati f'(a) hawn fuq. Fi kwalunkwe każ, angolu tat-tluq sa 8° skont l-ISO 612:1978 bi qtugħ mill-art massimu ta' 550 mm għandu jitqies li jissodisfa r-rekwiżiti.
 Dan ir-rekwiżit japplika għall-wisa' sħiħa tal-vettura bil-mutur jew it-trejler u għandu jkun tali li l-għoli fuq l-art tal-punti tal-applikazzjoni tal-forzi tat-test applikati fuq it-tagħmir skont il-Parti I ta' dan ir-Regolament u rreġistrat fil-formola tal-komunikazzjoni tal-approvazzjoni tat-tip (l-Anness 1, l-entrata 7) ma jaqbiżx il-valuri fis-subparagrafi (a) u (b) hawn fuq, miżjud b'nofs l-għoli minimu tas-sezzjoni meħtieġ għall-membru trasversali tat-TPTW.
 Ir-rekwiżit tal-għoli għall-applikazzjoni tal-forzi tat-test għandu jiġi aġġustat għall-qtugħ mill-art aġġustat minħabba d-dispożizzjonijiet għall-angolu tat-tluq speċifikati hawn fuq.
 25.2. Għall-vetturi tal-kategoriji M, N1, N2 b'massa massima li ma taqbiżx it-8 t, O1 u O2, il-qtugħ mill-art fir-rigward tan-naħa t'isfel tat-tagħmir protettiv, anke f'każ li l-vettura ma tkunx mgħobbija, ma għandux jaqbeż il-550 mm fuq il-wisa' tagħha kollha kemm hi u jrid tkun b'tali mod li l-għoli mill-art tal-punti ta' applikazzjoni tal-forzi tat-test applikati lill-PTW ma jaqbiżx is-600 mm.
 25.3. Għall-vetturi tal-kategoriji M, N1, N2 b'massa massima li ma taqbiżx it-8 t, O1 u O2, il-PTW għandu jkun kemm jista' jkun qrib in-naħa ta' wara tal-vettura. Id-distanza orizzontali massima bejn in-naħa ta' wara tat-tagħmir u l-aktar punt lura fl-estremità ta' wara tal-vettura, inkluża kwalunkwe sistema ta' pjattaforma lift, ma taqbiżx l-400 mm imkejla man-naħa ta' wara tal-membru trasversali u rreġistrata waqt it-test meta jiġu applikati l-forzi tat-test.
 Għall-vetturi tal-kategoriji N2 b'massa massima li taqbeż it-8 t, N3, u vetturi tal-kategoriji O3 u O4, mgħammra bi pjattaforma lift jew li qed jiġu ddiżinjati bħala trejler tat-tip “tipper”, japplika l-istess rekwiżit bħal dak ta' hawn fuq; madankollu, għall-vetturi ta' dawn il-kategoriji, id-distanza orizzontali ma għandhiex taqbeż it-300 mm imkejla man-naħa ta' wara tal-membru trasversali qabel jiġu applikati l-forzi tat-test.
 Għal PTW għall-vetturi tal-kategoriji O3 u O4, mingħajr l-ebda sistema ta' pjattaforma lift u li mhumiex qed jiġu ddiżinjati bħala trejler tat-tip “tipper”, id-distanza orizzontali massima titnaqqas għal 200 mm qabel u 300 mm matul it-test meta jiġu applikati l-forzi tat-test.
 Fi kwalunkwe każ il-biċċiet ħerġin li mhumiex strutturali, bħall-bozoz ta' wara, u dawk li għandhom daqs ta' inqas minn 50 mm fi kwalunkwe direzzjoni, bħal bumpers tal-gomma, buffers reżiljenti, ċappetti u lukketti, għandhom jiġu esklużi mid-determinazzjoni tal-punt l-aktar lura fl-estremità ta' wara.
 Qabel jiġu applikati l-forzi tat-test, id-distanza orizzontali massima permissibbli ta' membru trasversali uniku, segmentat jew inklinat ta' TPTW hija ta' 100 mm bejn in-naħa ta' wara tal-membru trasversali mkejla fil-punt l-aktar 'il quddiem tagħha u n-naħa ta' wara tal-membru trasversali mkejla fil-punt l-aktar lura tagħha, mkejla fil-pjan lonġitudinali tal-vettura.
 25.4. Il-wisa' tal-PTW ma għandha fl-ebda punt taqbeż il-wisa' tal-fus ta' wara mkejla fl-aktar punti 'l barra tar-roti, eskluża l-parti tat-tajers li tesporġi 'l barra viċin l-art, u l-PTW ma għandux ikun aktar minn 100 mm iqsar fuq kull naħa. Meta t-tagħmir jinsab fil-karrozzerija tal-vettura jew huwa inkluż fiha u din stess testendi 'l barra mill-wisa' tal-fus ta' wara, ir-rekwiżit li l-wisa' tal-PTW ma tridx tkun akbar minn dik tal-fus ta' wara, ma għandux japplika. Madankollu, fil-każ tal-vetturi tal-kategoriji O1 u O2 fejn it-tajers jesporġu aktar minn nofs il-wisa' tagħhom 'il barra mill-karrozzerija tal-vettura (eskluż il-parafangi) jew 'il barra mix-xażi (f'każ ta' vettura li ma jkollhiex karrozzerija), il-wisa' tal-PTW ma għandiex tkun inqas minn 100 mm imnaqqsa mid-distanza mkejla bejn l-aktar punti 'l ġewwa tat-tajers, eskluż kwalunkwe parti tat-tajers li tesporġi 'l barra viċin l-art, fuq kull naħa. Meta jkun hemm aktar minn fus wieħed fuq wara, il-wisa' li għandha tiġi kkunsidrata hija dik tal-aktar fus ta' wara wiesa'. Barra minn hekk, ir-rekwiżiti tal-paragrafi 3.1.2 u 3.1.3 tal-Anness 5 li huma relatati mad-distanza tal-punti ta' applikazzjoni tal-forzi tat-test mit-truf esterni tar-roti ta' wara (l-Anness 1, l-entrata 7) għandhom jiġu vverifikati u rreġistrati fil-formola tal-komunikazzjoni tal-approvazzjoni tat-tip.
 25.5. Il-membru trasversali għandu jkollu għoli tas-sezzjoni ta' mill-inqas 120 mm. L-estremitajiet laterali tal-membru trasversali ma għandhomx ikunu milwija lejn in-naħa ta' wara jew ikollhom tarf sporġut li jaqta', u din il-kundizzjoni hija sodisfatta meta l-estremitajiet laterali tal-PTW jkunu ttundjati fuq barra u jkollhom raġġ tal-kurvatura ta' mhux inqas minn 2,5 mm.
 Għall-vetturi tal-kategoriji M, N1, N2 b'massa massima li ma taqbiżx it-8 t, O1, O2, il-vetturi tal-kategorija G u fuq vetturi armati bi pjattaforma lift, il-membru trasversali għandu jkollu għoli tas-sezzjoni ta' mill-inqas 100 mm.
 25.6. Il-PTW tista' titfassal b'tali mod li jkollha bosta pożizzjonijiet fin-naħa ta' wara tal-vettura. F'dan il-każ, għandu jkun hemm metodu garantit biex jiġi assigurat fil-pożizzjoni tas-servizz sabiex b'hekk tiġi prekluża kwalunkwe bidla mhux intenzjonata ta' pożizzjoni. Il-forza applikata mill-operatur sabiex ivarja l-pożizzjoni tal-PTW ma tistax taqbeż l-40 daN.
 Għal PTW li huma ddiżinjati biex ikollhom diversi pożizzjonijiet fuq wara tal-vettura, għandha tiġi pprovduta tikketta fil-lingwa/i tal-pajjiż fejn jinbiegħ t-tagħmir.
 Id-daqs minimu tat-tikketta: 60 × 120 mm.
 It-tikketta għandha titpoġġa xi mkien fejn tkun viżibbli b'mod ċar u permanenti min-naħa ta' wara tal-vettura maġenb il-PTW, sabiex tinforma lill-operatur bil-pożizzjoni standard tal-PTW sabiex joffri protezzjoni effettiva kontra t-trikkib minn wara.
 25.7. Il-PTW għandha toffri reżistenza adegwata għall-forzi applikati b'mod parallel għall-assi lonġitudinali tal-vettura u tkun imqabbda, meta tkun fil-pożizzjoni tas-servizz, mat-travi man-naħa tax-xażi jew ma' kwalunkwe ħaġa li tissostitwihom. Dan ir-rekwiżit għandu jiġi ssodisfat jekk jintwera li kemm matul l-applikazzjoni tal-forzi deskritti fl-Anness 5 kif ukoll warajha d-distanza orizzontali bejn in-naħa ta' wara tal-PTW u l-aktar punt lura tal-estremità ta' wara tal-vettura, inkluża kwalunkwe sistema ta' pjattaforma lift, ma taqbiżx l-400 mm fi kwalunkwe wieħed mill-punti fejn jiġu applikati l-forzi. Fil-kejl ta' din id-distanza, kwalunkwe parti tal-vettura li hija aktar minn 2 m 'l fuq mill-art meta l-vettura mhijiex mgħobbija għandha tiġi eskluża.
 Wara li jiġu applikati l-forzi tat-test speċifikati fl-Anness 5 għall-vetturi tal-kategoriji N2 b'massa massima li taqbeż it-8 t, N3, O3 u O4, il-qtugħ mill-art massimu tat-tagħmir protettiv, anke meta l-vettura ma tkunx mgħobbija, fl-ebda punt ma għandu jaqbeż il-valur ta' qabel it-test b'aktar minn 60 mm. Għall-vetturi b'angolu tat-tluq sa 8° (il-paragrafu 16.1) il-qtugħ mill-art massimu ma għandux jaqbeż is-600 mm.
 25.8. Ma għandux ikun meħtieġ test prattiku meta jista' jintwera permezz ta' kalkolu li r-rekwiżiti tal-Anness 5, paragrafu 3, huma ssodisfati. Fejn jitwettaq test prattiku, it-tagħmir għandu jkun ikkollegat mat-travi man-naħa tax-xażi tal-vettura jew ma' parti sinifikanti ta' dawn jew ma' membri strutturali oħra.
 25.9. Għall-vetturi armati bi pjattaforma lift fuq wara, l-armar tat-tagħmir kontra t-trikkib jista' jkun interrott għall-finijiet tal-mekkaniżmu. F'dan il-każ, japplikaw ir-rekwiżiti speċjali li ġejjin:
 25.9.1.
 Id-distanza laterali massima libera mkejla bejn l-elementi tat-tagħmir kontra t-trikkib u l-elementi tal-pjattaforma lift, li jgħaddu minn ġewwa l-fetħa meta l-lift jopera u li jinneċessitaw il-fetħa, tista' tammonta għal mhux aktar minn 2,5 cm.
 25.9.2.
 L-elementi individwali tal-protezzjoni kontra t-trikkib, inklużi dawk esposti tas-sistema tal-lift, meta preżenti, għandu jkollhom erja tal-wiċċ effettiva, f'kull każ, ta' għall-inqas 420 cm2.
 25.9.3.
 Għall-membri trasversali b'għoli tas-sezzjoni ta' inqas minn 120 mm, l-elementi individwali tat-tagħmir ta' protezzjoni kontra t-trikkib, inklużi dawk esposti tal-mekkaniżmu tal-lift, meta preżenti, għandhom ikollhom erja tal-wiċċ effettiva, f'kull każ, ta' mill-inqas 350 cm2.
 25.9.4.
 Fil-każ tal-vetturi li għandhom wisa' ta' inqas minn 2 000 mm u meta jkun impossibbli li jintlaħqu r-rekwiżiti tal-paragrafi 25.9.2 u 25.9.3 ta' hawn fuq, il-wiċċ effettiv jista' jitnaqqas bil-kundizzjoni li jintlaħqu l-kriterji tar-reżistenza.
 26. KONFORMITÀ TAL-PRODUZZJONI
 Il-proċeduri tal-konformità tal-produzzjoni għandhom ikunu konformi ma' dawk stabbiliti fil-Ftehim tal-1958, Skeda 1 (E/ECE/TRANS/505/Rev.3), b'dawn ir-rekwiżiti:
 26.1.
 Kull vettura approvata skont dan ir-Regolament għandha tkun manifatturata b'tali mod li tkun konformi mat-tip approvat billi jintlaħqu r-rekwiżiti stabbiliti fil-paragrafu 25 ta' hawn fuq.
 26.2.
 L-Awtorità tal-Approvazzjoni tat-Tip li tkun tat l-approvazzjoni tat-tip tista', fi kwalunkwe ħin, tivverifika l-metodi tal-kontroll tal-konformità applikati f'kull faċilità tal-produzzjoni. Il-frekwenza normali ta' dawn il-verifiki għandha tkun darba kull sentejn.
 27. PENALI GĦAL NUQQAS TA' KONFORMITÀ TAL-PRODUZZJONI
 27.1. L-approvazzjoni mogħtija fir-rigward ta' tip ta' vettura skont dan ir-Regolament tista' tiġi rtirata jekk ir-rekwiżiti stipulati hawn fuq ma jintlaħqux jew jekk il-vettura teħel mit-test preskritt fl-Anness 5.
 27.2. Jekk Parti Kontraenti għall-Ftehim li tapplika dan ir-Regolament tirtira l-approvazzjoni li tat qabel, għandha mill-ewwel tgħarraf b'dan lill-Partijiet Kontraenti l-oħra li japplikaw dan ir-Regolament permezz ta' formola tal-komunikazzjoni konformi mal-mudell fl-Anness 3 ta' dan ir-Regolament.
 28. MODIFIKA U ESTENSJONI TAL-APPROVAZZJONI TA' TIP TA' VETTURA
 28.1. Kull modifika għat-tip ta' vettura għandha tiġi nnotifikata lill-Awtorità tal-Approvazzjoni tat-Tip li tkun approvat it-tip ta' vettura. L-Awtorità tal-Approvazzjoni tat-Tip tista' mbagħad jew:
 28.1.1.
 Tqis li l-modifiki magħmula mhux probabbli li jkollhom effett ħażin sinifikanti u li, fi kwalunkwe każ, il-vettura għadha konformi mar-rekwiżiti; jew
 28.1.2.
 Teżiġi rapport ġdid tat-test mis-Servizz Tekniku responsabbli mit-twettiq tat-testijiet.
 28.2. Il-konferma jew ir-rifjut ta' approvazzjoni, bl-ispeċifikazzjoni tal-alterazzjonijiet, għandha tiġi kkomunikata permezz tal-proċedura speċifikata fil-paragrafu 24.3 ta' hawn fuq lill-Partijiet tal-Ftehim li japplikaw dan ir-Regolament.
 28.3. L-Awtorità tal-Approvazzjoni tat-Tip li toħroġ l-estensjoni tal-approvazzjoni għandha tassenja numru tas-serje għal din l-estensjoni u għandha tinforma b'dan lill-Partijiet l-oħra għall-Ftehim tal-1958 li japplikaw dan ir-Regolament permezz ta' formola ta' komunikazzjoni li tkun konformi mal-mudell fl-Anness 3 ta' dan ir-Regolament.
 29. PRODUZZJONI MWAQQFA B'MOD DEFINITTIV
 Jekk id-detentur tal-approvazzjoni jieqaf kompletament mill-produzzjoni tat-tip ta' vettura approvat skont dan ir-Regolament, huwa għandu jinforma lill-Awtorità tal-Approvazzjoni tat-Tip li tkun tat l-approvazzjoni. Malli tirċievi l-komunikazzjoni rilevanti, dik l-Awtorità għandha tavża b'dan lill-Partijiet tal-Ftehim tal-1958 li japplikaw dan ir-Regolament permezz ta' formola ta' komunikazzjoni li tkun konformi mal-mudell fl-Anness 3 ta' dan ir-Regolament.
 30. ISMIJIET U INDIRIZZI TAS-SERVIZZI TEKNIĊI RESPONSABBLI MIT-TWETTIQ TAT-TESTIJIET TAL-APPROVAZZJONI U TAL-AWTORITAJIET TAL-APPROVAZZJONI TAT-TIP
 Il-Partijiet tal-Ftehim tal-1958 li japplikaw dan ir-Regolament għandhom jikkomunikaw lis-Segretarjat tan-Nazzjonijiet Uniti l-ismijiet u l-indirizzi tas-Servizzi Tekniċi responsabbli mit-twettiq tat-testijiet tal-approvazzjoni u tal-Awtoritajiet tal-Approvazzjoni tat-Tip li jagħtu l-approvazzjoni u li lilhom għandhom jintbagħtu l-formoli li jiċċertifikaw approvazzjoni jew estensjoni jew rifjut jew irtirar ta' approvazzjoni, maħruġa f'pajjiżi oħrajn.
 PARTI IV. DISPOŻIZZJONIJIET TRANŻIZZJONALI
 31. DISPOŻIZZJONIJIET TRANŻIZZJONALI
 31.1. Mid-data uffiċjali tad-dħul fis-seħħ tas-serje 03 ta' emendi, l-ebda Parti Kontraenti li tapplika dan ir-Regolament ma għandha tirrifjuta li tagħti jew tirrifjuta li taċċetta approvazzjonijiet tat-tip ta' vetturi, komponenti jew unitajiet tekniċi separati skont il-Partijiet I, II jew III ta' dan ir-Regolament kif emendat mis-serje 03 ta' emendi.
 31.2. Sal-1 ta' Settembru 2019, l-ebda Parti Kontraenti li tapplika dan ir-Regolament ma għandha tirrifjuta li tagħti jew tirrifjuta li taċċetta approvazzjonijiet tat-tip ta' vetturi, komponenti jew unitajiet tekniċi separati skont il-Partijiet I, II jew III ta' dan ir-Regolament kif emendat mis-serje 02 ta' emendi.
 31.3. Sa mill-1 ta' Settembru 2019, il-Partijiet Kontraenti li japplikaw dan ir-Regolament għandhom jagħtu approvazzjonijiet biss jekk it-tip ta' vettura, komponent jew unità teknika separata li għandhom jiġu approvati jissodisfaw ir-rekwiżiti tal-Parti I, II jew III ta' dan ir-Regolament, kif emendat mis-serje 03 ta' emendi.
 31.4. Mill-1 ta' Settembru 2021, il-Partijiet Kontraenti li japplikaw dan ir-Regolament mhumiex obbligati li jaċċettaw, għall-fini ta' approvazzjoni tat-tip nazzjonali jew reġjonali, vettura, komponent jew unità teknika separata approvati skont il-Parti I, II jew III tas-serje 03 ta' emendi għal dan ir-Regolament.
 31.5. Sal-1 ta' Settembru 2021, l-ebda Parti Kontraenti li tapplika dan ir-Regolament ma għandha tirrifjuta li tagħti estensjonijiet ta' approvazzjoni għal vetturi, komponenti jew unitajiet tekniċi separati li jikkonformaw ma' dan ir-Regolament kif emendat mis-serje 02 ta' emendi. Madankollu, il-Partijiet Kontraenti li għadhom qed jaċċettaw l-approvazzjonijiet skont is-serje 02 ta' emendi kif mogħtija fil-paragrafu 31.4 wara l-1 ta' Settembru 2021 ma għandhomx jirrifjutaw li jagħtu estensjonijiet lill-approvazzjonijiet wara l-1 ta' Settembru 2021.
 31.6. Minkejja d-dispożizzjonijiet tranżizzjonali ta' hawn fuq, il-Partijiet Kontraenti li l-applikazzjoni tagħhom ta' dan ir-Regolament tidħol fis-seħħ wara d-data tad-dħul fis-seħħ tal-aktar sensiela reċenti ta' emendi mhumiex obbligati jaċċettaw l-approvazzjonijiet li jkunu ngħataw skont xi waħda mis-sensieli ta' qabel ta' emendi ta' dan ir-Regolament.
 (1) Kif definiti fir-Riżoluzzjoni Konsolidata dwar il-Kostruzzjoni tal-Vetturi (R.E.3), dokument ECE/TRANS/WP.29/78/Rev.6, para. 2 - www.unece.org/trans/main/wp29/wp29wgs/wp29gen/wp29resolutions.html
 (2) Kif definiti fir-Riżoluzzjoni Konsolidata dwar il-Kostruzzjoni tal-Vetturi (R.E.3), dokument ECE/TRANS/WP.29/78/Rev.6, para. 2 - www.unece.org/trans/main/wp29/wp29wgs/wp29gen/wp29resolutions.html
 (3) In-numri li jiddistingwu l-Partijiet Kontraenti għall-Ftehim tal-1958 jidhru għal darb'oħra fl-Anness 3 tar-Riżoluzzjoni Konsolidata dwar il-Kostruzzjoni tal-Vetturi (R.E.3), id-dokument ECE/TRANS/WP.29/78/Rev. 6, Anness 3 - www.unece.org/trans/main/wp29/wp29wgs/wp29gen/wp29resolutions.html
 (4) In-numri li jiddistingwu l-Partijiet Kontraenti għall-Ftehim tal-1958 jidhru għal darb'oħra fl-Anness 3 tar-Riżoluzzjoni Konsolidata dwar il-Kostruzzjoni tal-Vetturi (R.E.3), id-dokument ECE/TRANS/WP.29/78/Rev. 6, Anness 3 - www.unece.org/trans/main/wp29/wp29wgs/wp29gen/wp29resolutions.html
 (5) In-numri li jiddistingwu l-Partijiet Kontraenti għall-Ftehim tal-1958 jidhru għal darb'oħra fl-Anness 3 tar-Riżoluzzjoni Konsolidata dwar il-Kostruzzjoni tal-Vetturi (R.E.3), id-dokument ECE/TRANS/WP.29/78/Rev. 6, Anness 3 - www.unece.org/trans/main/wp29/wp29wgs/wp29gen/wp29resolutions.html
 ANNESS 1
 Test ta 'immaġni
 KOMUNIKAZZJONI
 (Format massimu: A4 (210 × 297 mm))
 (1)
 maħruġa minn: Isem l-amministrazzjoni
 Dwar (2): Approvazzjoni mogħtija
 Approvazzjoni estiża
 Approvazzjoni rrifjutata
 Approvazzjoni rtirata
 Produzzjoni mwaqqfa b’mod definittiv
 ta’ tip ta’ tagħmir għall-protezzjoni kontra t-trikkib minn wara (TPTW), skont ir-Regolament tan-NU Nru 58
 Nru tal-Approvazzjoni Nru tal-estensjoni
 1. L-isem jew il-marka kummerċjali tat-tagħmir
 2. Tip ta’ tagħmir
 3. Isem u indirizz tal-manifattur
 4. Jekk applikabbli, l-isem u l-indirizz tar-rappreżentant tal-manifattur
 5. Il-karatteristiki tat-tagħmir (id-dimensjonijiet u l-elementi tiegħu tal-immuntar)
 6. Test imwettaq fuq vettura/fuq parti rappreżentattiva tax-xażi tal-vettura (2)
 7. Pożizzjoni fuq it-tagħmir tal-punti ta’ applikazzjoni tal-forzi tat-test
 8. Diflessjoni orizzontali u vertikali massima osservata matul u wara l-applikazzjoni tal-forzi tat-test fl-Anness 5
 9. Restrizzjonijiet fuq l-applikazzjoni
 Vetturi li fuqhom jista’ jintrama t-tagħmir (jekk applikabbli)
 Karatteristiki tax-xażi li fuqu jista’ jintrama t-tagħmir (eż. ebusija, dimensjonijiet tal-profil, ...) (jekk applikabbli)
 10. Massa massima tal vettura li fuqha jista’ jintrama t-tagħmir
 11. Tagħmir imressaq għall-approvazzjoni fi
 12. Is-Servizz Tekniku responsabbli mit-twettiq tat-testijiet tal-approvazzjoni
 13. Id-data tar-rapport maħruġ minn dak is-servizz
 14. In-numru tar-rapport maħruġ minn dak is-servizz
 15. L-approvazzjoni ngħatat/ġiet rifjutata/ġiet estiża/ġiet irtirata fir-rigward tat-TPTW (2)
 16. Pożizzjoni tal-marka tal-approvazzjoni fuq it-tagħmir
 Test ta 'immaġni
 17. Post
 18. Data
 19. Firma
 20. Id-dokumenti li ġejjin, li għandhom in-numru ta’ approvazzjoni muri hawn fuq, huma disponibbli meta jintalbu:
 Tpinġijiet, dijagrammi u pjanijiet ta’ tfassil tal-komponenti tal-istruttura meqjusa li huma ta’ importanza għall-finijiet ta’ dan ir-Regolament;
 Informazzjoni ddettaljata dwar it-tagħmir li tirrappreżenta l-istrutturi tal-vettura użati għall-immuntar ta’ TPTW (eż mumenti ta’ inerzja tat-travi);
 Fejn applikabbli tpinġijiet tat-tagħmir protettiv u l-pożizzjoni ta’ fejn jinsab fil-vettura.
 (1) In-numru li jiddistingwi l-pajjiż li ta/estenda/irrifjuta/irtira l-approvazzjoni (ara d-dispożizzjonijiet ta’ approvazzjoni f’dan ir-Regolament).
 (2) Ingassa dak li ma japplikax.
 ANNESS 2
 Test ta 'immaġni
 KOMUNIKAZZJONI
 (Format massimu: A4 (210 × 297 mm))
 (1)
 maħruġa minn: Isem l-amministrazzjoni
 Dwar (2): Approvazzjoni mogħtija
 Approvazzjoni estiża
 Approvazzjoni rrifjutata
 Approvazzjoni rtirata
 Produzzjoni mwaqqfa b’mod definittiv
 ta’ tip ta’ vettura fir-rigward tal-armar ta’ tagħmir għall-protezzjoni mit-trikkib minn wara (TPTW) ta’ tip approvat, skont il-Parti II tar-Regolament tan-NU Nru 58
 Nru tal-Approvazzjoni Nru tal-estensjoni
 1. L-isem jew il-marka kummerċjali tal-vettura
 2. Tip tal-vettura
 3. L-isem u l-indirizz tal-manifattur
 4. Jekk applikabbli, l-isem u l-indirizz tar-rappreżentant tal-manifattur
 5. Deskrizzjoni fil-qosor tat-tip ta’ vettura fir-rigward tad-dimensjonijiet u l-linji tagħha
 6. L-isem jew il-marka kummerċjali tat-TPTW u n-numru/i tal-approvazzjoni tiegħu/tagħhom
 7. Massa massima tal-vettura
 8. Il-vettura tressqet għall-approvazzjoni fi
 9. Is-Servizz Tekniku responsabbli mit-twettiq tat-testijiet tal-approvazzjoni
 10. Id-data tar-rapport maħruġ minn dak is-servizz
 11. In-numru tar-rapport maħruġ minn dak is-servizz
 12. Approvazzjoni mogħtija/miċħuda/estiża/irtirata (2)
 13. Il-pożizzjoni tal-marka tal-approvazzjoni fuq il-vettura
 14. Post
 15. Data
 16. Firma
 17. Id-dokumenti li ġejjin, li għandhom in-numru ta’ approvazzjoni muri hawn fuq, huma disponibbli meta jintalbu:
 Tpinġijiet, dijagrammi u pjanijiet ta’ tfassil tal-komponenti tal-istruttura meqjusa li huma ta’ importanza għall-finijiet ta’ dan ir-Regolament;
 Fejn applikabbli tpinġijiet tat-tagħmir protettiv u l-pożizzjoni ta’ fejn jinsab fil-vettura.
 (1) In-numru li jiddistingwi l-pajjiż li ta/estenda/irrifjuta/irtira l-approvazzjoni (ara d-dispożizzjonijiet ta’ approvazzjoni f’dan ir-Regolament).
 (2) Ingassa dak li ma japplikax.
 ANNESS 3
 Test ta 'immaġni
 KOMUNIKAZZJONI
 (Format massimu: A4 (210 × 297 mm))
 (1)
 maħruġa minn: Isem l-amministrazzjoni
 Dwar (2): Approvazzjoni mogħtija
 Approvazzjoni estiża
 Approvazzjoni rrifjutata
 Approvazzjoni rtirata
 Produzzjoni mwaqqfa b’mod definittiv
 ta’ tip ta’ vettura fir-rigward tal-protezzjoni mit-trikkib minn wara (PTW) skont il-paragrafu 2.3(b)/paragrafu 2.3(c)/Parti III (2) tar-Regolament tan-NU Nru 58.
 Nru tal-Approvazzjoni Nru tal-estensjoni
 1. L-isem jew il-marka kummerċjali tal-vettura
 2. Tip tal-vettura
 3. L-isem u l-indirizz tal-manifattur
 4. Jekk applikabbli, l-isem u l-indirizz tar-rappreżentant tal-manifattur
 5. Deskrizzjoni fil-qosor tat-tip ta’ vettura fir-rigward tal-istruttura, id-dimensjonijiet, il-linji u kwalunkwe elementi ta’ twaħħil
 6. Deskrizzjoni fil-qosor tal-PTW, fir-rigward tad-dimensjonijiet u l-materjali kostitwenti tagħha
 7. Massa massima tal-vettura
 8. Il-valur tal-forza applikata fit-test
 9. Il-vettura tressqet għall-approvazzjoni fi
 10. Is-Servizz Tekniku responsabbli mit-twettiq tat-testijiet tal-approvazzjoni
 11. Id-data tar-rapport maħruġ minn dak is-servizz
 12. In-numru tar-rapport maħruġ minn dak is-servizz
 13. Approvazzjoni mogħtija/miċħuda/estiża/irtirata (2)
 14. Il-pożizzjoni tal-marka tal-approvazzjoni fuq il-vettura
 15. Post
 16. Data
 17. Firma
 18. Id-dokumenti li ġejjin, li għandhom in-numru ta’ approvazzjoni muri hawn fuq, huma disponibbli meta jintalbu:
 Tpinġijiet, dijagrammi u pjanijiet ta’ tfassil tal-komponenti tal-istruttura meqjusa li huma ta’ importanza għall-finijiet ta’ dan ir-Regolament;
 Fejn applikabbli tpinġijiet tat-tagħmir protettiv u l-pożizzjoni ta’ fejn jinsab fil-vettura.
 (1) In-numru li jiddistingwi l-pajjiż li ta/estenda/irrifjuta/irtira l-approvazzjoni (ara d-dispożizzjonijiet ta’ approvazzjoni f’dan ir-Regolament).
 (2) Ingassa dak li ma japplikax.
 ANNESS 4
 ARRANĠAMENTI TAL-MARKI TAL-APPROVAZZJONI
 MUDELL A
 (ara l-paragrafi 6.4, 15.4, 24.4 ta' dan ir-Regolament)
 a = 8 mm, minimu
 Il-marka tal-approvazzjoni ta' hawn fuq imwaħħla ma' vettura jew ma' TPTW turi li t-tip ta' vettura jew it-tip ta' TPTW ikkonċernat, ġie approvat fin-Netherlands (E 4) skont ir-Regolament tan-NU Nru 58 bin-numru ta' approvazzjoni 032439 fir-rigward tal-protezzjoni kontra t-trikkib minn wara f'każ ta' ħabta. L-ewwel żewġ ċifri tan-numru tal-approvazzjoni jindikaw li l-approvazzjoni ngħatat skont ir-rekwiżiti tar-Regolament tan-NU Nru 58 kif emendat bis-serje 03 ta' emendi.
 MUDELL B
 (ara l-paragrafi 6.5, 15.5, 24.5 ta' dan ir-Regolament)
 a = 8 mm, minimu
 Il-marka ta' approvazzjoni ta' hawn fuq li titwaħħal mal-vettura turi li t-tip ta' vettura kkonċernata ġie approvat fin-Netherlands (E 4) skont ir-Regolamenti tan-NU Nru 58 u Nru 31 (1). In-numri tal-approvazzjoni jindikaw li, fid-dati meta ngħataw l-approvazzjonijiet rispettivi, ir-Regolament tan-NU Nru 58 kien jinkludi s-serje 03 ta' emendi u r-Regolament tan-NU Nru 31 kien għadu fil-forma oriġinali tiegħu.
 (1) Dan l-aħħar numru qed jingħata biss bħala eżempju.
 ANNESS 5
 KUNDIZZJONIJIET U PROĊEDURI TAT-TEST
 1. KUNDIZZJONIJIET TAT-TEST GĦAL TPTW
 1.1. Fuq talba tal-manifattur it-test jista' jitwettaq jew:
 1.1.1.
 Fuq vettura tat-tip li għalih huwa maħsub it-TPTW; f'dan il-każ għandhom jiġu osservati l-kundizzjonijiet stipulati fil-paragrafu 2 ta' hawn taħt; jew
 1.1.2.
 Fuq parti mix-xażi tat-tip ta' vettura li għalih huwa maħsub it-TPTW; din il-parti għandha tkun rappreżentattiva tat-tipi(i) ta' vettura rilevanti; jew
 1.2. Fil-każ tal-paragrafu 1.1.2, il-partijiet użati biex jgħaqqdu t-TPTW ma' parti tax-xażi tal-vettura għandhom ikunu ekwivalenti għal dawk li jintużaw biex jitwaħħal it-TPTW meta jiġi installat fil-vettura. Il-parti tax-xażi tista' titwaħħal fuq bank tat-test kif muri fil-Figura ta' hawn taħt, u dan jirrappreżenta r-rekwiżiti minimi li għandhom jiġu ssodisfati. L-istrutturi użati bħala r-rejls ta' mal-ġenb għandhom ikunu rappreżentattivi tax-xażi tal-vetturi li għalihom hija intenzjonata s-sistema ta' protezzjoni kontra t-trikkib minn wara.
 Id-distanza tal-ewwel punt fejn jeħel it-TPTW mill-bank tat-test riġidu ma għandhiex tkun inqas minn 500 mm. Jekk jintuża puntal dijagonali biex iżomm it-TPTW, din id-distanza għandha titkejjel bejn l-ewwel punt fejn jeħel il-puntal mal-istrutturi tar-rejl ta' mal-ġenb u l-bank tat-test riġidu.
 Test ta 'immaġni
 Komponent li qed jiġi ttestjat (RUPD)
 Twaћћtil riġidu tal-istruttura tat-test
 min. 1 000 mm
 min. 500 mm
 Bank riġidu
 L-ewwel punt tat-twaћћil (eż. Bolt jew saldatura)
 1.3. Fuq talba tal-manifattur u bil-kunsens tas-Servizz Tekniku l-proċedura tat-test deskritta fil-paragrafu 3 tista' ssir b'simulazzjoni permezz tal-kalkolu.
 Il-mudell matematiku għandu jiġi vvalidat b'paragun mal-kundizzjonijiet tat-test attwali. Għal dan il-għan, għandu jsir test fiżiku għall-finijiet li jiġu mqabbla r-riżultati miksuba meta jintuża l-mudell matematiku mar-riżultati ta' test fiżiku. Il-komparabbiltà tar-riżultati tat-test għandha tiġi ppruvata. Għandu jiġi abbozzat rapport ta' validazzjoni mill-manifattur jew mis-servizz tekniku u jiġi sottomess lill-Awtorità tal-Approvazzjoni tat-Tip.
 Kwalunkwe bidla li ssir lill-mudell matematiku jew lis-softwer li x'aktarx tinvalida r-rapport tal-validazzjoni għandha titressaq għall-attenzjoni tal-Awtorità tal-Approvazzjoni tat-Tip li tista' teżiġi li jitwettaq proċess ta' validazzjoni ġdid.
 1.4. Fil-każ ta' TPTW fejn il-membru trasversali ma jkollux wiċċ ċatt vertikali ta' mill-inqas 50 fil-mija tal-għoli minimu tal-membru trasversali skont il-paragrafi 7.1 jew 25.5 ta' dan ir-Regolament fl-għoli tal-punti tal-applikazzjoni tal-forzi tat-test skont il-paragrafi 16.1 jew 25.1, il-manifattur għandu jforni lis-Servizz Tekniku b'tagħmir li jippermetti l-applikazzjoni ta' tagħbijiet tat-test orizzontali fuq il-membru trasversali bit-tagħmir tat-test użat mis-Servizz Tekniku. It-tagħmir ma għandux jimmodifika l-karatteristiki dimensjonali u mekkaniċi tat-TPTW jew iżid ir-reżistenza tiegħu waqt it-test. It-tagħmir ma għandux jitwaħħal b'mod riġidu mat-TPTW jew mat-tagħmir tat-test.
 2. KUNDIZZJONIJIET TAT-TEST GĦAL VETTURI
 2.1. Il-vettura għandha tkun wieqfa fuq art invellata, ċatta, riġida u lixxa.
 2.2. Ir-roti ta' quddiem għandhom jippuntaw dritt 'il quddiem.
 2.3. It-tajers għandhom jintefħu sal-pressjoni rakkomandata mill-manifattur tal-vettura.
 2.4. Il-vettura, jekk huwa meħtieġ li jinkisbu l-forzi meħtieġa tat-test fil-paragrafu 3.1 ta' hawn taħt, tista' titrażżan bi kwalunkwe metodu, u dan il-metodu għandu jkun speċifikat mill-manifattur tal-vettura.
 2.5. Il-vetturi mgħammra b'sospensjoni idropnewmatika, idrawlika jew pnewmatika jew tagħmir għall-invellar awtomatiku skont it-tagħbija għandhom jiġu ttestjati bis-sospensjoni jew it-tagħmir fil-kundizzjoni normali tat-tħaddim speċifikata mill-manifattur.
 3. IL-PROĊEDURA TAT-TEST
 3.1. Ir-rekwiżiti tal-paragrafi 7.3 u 25.7 ta' dan ir-Regolament għandhom jiġu vverifikati permezz ta' mandrini għall-ittestjar adattati; il-forzi għat-testijiet preskritti fil-paragrafi 3.1.1 u 3.1.2 hawn taħt għandhom jiġu applikati b'mod separat u konsekuttiv, permezz ta' wiċċ ta' mhux aktar minn 250 mm għoli (iżda li jkopri l-għoli massimu tal-membru trasversali jew tal-PTW, l-għoli eżatt għandu jiġi indikat mill-manifattur) u 200 mm wiesa', b'raġġ ta' kurvatura ta' 5 ± 1 mm fit-truf vertikali. Il-PTW għandha toffri reżistenza adegwata għall-forzi applikati b'mod parallel għall-assi lonġitudinali tal-vettura. Il-wiċċ ma għandux jitwaħħal b'mod riġidu mat-TPTW jew mal-PTW u għandu jiġi artikolat fid-direzzjonijiet kollha. L-għoli mill-art taċ-ċentru tal-wiċċ għandu jiġi definit mill-manifattur fi ħdan il-linji li żammew it-tagħmir orizzontalment. Madankollu, meta t-test jitwettaq fuq vettura, l-għoli ma għandux jaqbeż l-għoli kif speċifikat fil-paragrafi 16.1 u 16.2 jew kif speċifikat fil-paragrafi 25.1 u 25.2 ta' dan ir-Regolament meta l-vettura ma tkunx mgħobbija. L-ordni li fiha l-forzi jiġu applikati tista' tiġi speċifikata mill-manifattur.
 It-tagħmir li jintuża biex jiddistribwixxi l-forza tat-test fuq il-wiċċ ċatt imsemmi għandu jitqabbad mal-attwatur tal-forza permezz ta' ġonta tat-tornikett. L-arranġament tal-attwatur tal-forza, sew jekk qed jiġbed u sew jekk qed jimbotta, għandu jiġi rranġat b'tali mod li ma jżid l-ebda ebusija jew stabbiltà mal-istruttura tas-sistema ta' protezzjoni kontra t-trikkib minn wara, jiġifieri ma għandux la jżid il-forza tal-limitu ta' instabbiltà u lanqas inaqqas id-diflessjoni massima tas-sistema ta' protezzjoni kontra t-trikkib minn wara.
 3.1.1. Forza orizzontali ta' 180 kN jew 85 fil-mija tal-forza ġġenerata mill-massa massima tal-vettura, skont liema minnhom hija l-inqas, għandha tiġi applikata konsekuttivament f'żewġ punti li jinsabu simetrikament qrib il-linja ċentrali tat-tagħmir jew tal-vettura skont liema minnhom tapplika f'distanza minima ta' 700 mm u massima ta' 1 m. Il-lok eżatt tal-punti ta' applikazzjoni għandhom jiġu speċifikati mill-manifattur.
 Minkejja d-dispożizzjoni t'hawn fuq għall-vetturi b'kabini mhux separati tal-kategorija N2 b'massa massima li ma taqbiżx 8 t, il-forzi orizzontali jistgħu jitnaqqsu għal 100 kN jew 50 fil-mija.
 3.1.2. Fil-każijiet definiti fil-paragrafi 1.1.1 u 1.1.2 ta' dan l-Anness, forza orizzontali ta' 100 kN jew 50 fil-mija tal-forza ġġenerata mill-massa massima tal-vettura, skont liema minnhom hija l-inqas, għandha tiġi applikata konsekuttivament f'żewġ punti li jinsabu 300 ± 25 mm mill-pjani lonġitudinali li huma tanġenzjali għat-truf esterni tar-roti tal-fus ta' wara jew tat-TPTW, jekk taqbeż il-wisa' tal-fus ta' wara, u għal tielet punt li jinsab fil-linja li tgħaqqad dawn iż-żewġ punti, fil-wiċċ vertikali medjan tal-vettura.
 Minkejja d-dispożizzjoni ta' hawn fuq għal vetturi b'kabini mhux separati tal-kategorija N2 b'massa massima li ma taqbiżx it-8 t, il-forzi orizzontali jistgħu jitnaqqsu għal 50 kN jew 25 fil-mija.
 3.1.3. Fuq talba tal-manifattur, il-livelli tal-forza jistgħu jitnaqqsu għal 80 fil-mija tar-rekwiżit mogħti fil-paragrafi 3.1.1 sa 3.1.2 għall-vetturi elenkati fl-Anness 6.
 3.2. Punti ta' sostituzzjoni tal-applikazzjoni tal-forza
 Jekk kwalunkwe punt definit skont il-paragrafu 3.1 jinsab fi ħdan iż-żona ta' interruzzjoni tat-tagħmir ta' protezzjoni kontra t-trikkib kif imsemmi fil-paragrafu 7.4 jew 25.8 ta' dan ir-Regolament, il-forzi tat-test għandhom jiġu applikati fil-punti ta' sostituzzjoni li jinsabu:
 3.2.1.
 għar-rekwiżit tal-paragrafu 3.1.1, fuq il-linja ċentrali orizzontali u fi ħdan 50 mm minn kull tarf vertikali li huwa l-eqreb għall-punti ppjanati tal-applikazzjoni tal-forza, kif definiti fil-paragrafu, u
 3.2.2.
 għar-rekwiżit skont il-paragrafu 3.1.2, fil-punt fejn jiltaqgħu l-linji ċentrali orizzontali u vertikali ta' kull element li huwa l-aktar imbiegħed mil-linja ċentrali vertikali tat-tagħmir jew tal-vettura, skont liema minnhom huwa applikabbli. Dawn il-punti għandhom ikunu massimu ta' 325 mm mill-pjani lonġitudinali tanġenzjali għat-trufijiet ta' barra tar-roti fuq il-fus ta' wara.
 ANNESS 6
 VETTURI SPEĊIFIĊI
 1. Tipi speċifiċi ta' vetturi
 1.1. Vetturi bi strutturi “tipping”;
 1.2. Vetturi bi pjattaforma lift armata fuq wara.
 ANNESS 7
 REKWIŻITI GĦAL KATEGORIJI TA' VETTURI DIFFERENTI
 Kategorija tal-vettura jew tip tal-vettura
 Ġeometrija msemmija fil-paragrafu
 Forza tat-test imsemmija fil-paragrafu/i
 Għoli tas-sezzjoni
 Qtugħ mill-art qabel it-test
 Distanza orizzontali bejn in-naħa ta' wara tat-TPTW u n-naħa ta' wara tal-vettura
 M, N1, N2 b'MaxM (*1) < 8 t, O1, O2, G
 2.3/2.4/7.1/25.5
 2.3/2.4/16.2/25.2
 2.3/2.4/16.4/25.3
 2.3/2.4/A5/3.1.1 sa 3.1.2
 N2 b'MaxM (*1) > 8 t, N3
 7.1 jew 25.5
 16.1 jew 25.1
 16.4 jew 25.3
 A5/3.1.1 sa 3.1.2
 O3, O4
 7.1 jew 25.5
 16.1/16.2 jew 25.1/25.2
 16.4 jew 25.3
 A5/3.1.1 sa 3.1.2
 Vetturi speċifiċi (ara l-Anness 6)
 7.1 jew 25.5
 16.1/16.2 jew 25.1/25.2
 16.4 jew 25.3
 A5/3.1.3
 Nota: Referenza bħal A5/3.1.1 fit-tabella tindika l-anness (l-Anness 5) u l-paragrafu (3.1.1) ta' dak l-Anness, fejn il-vettura jew rekwiżit rilevanti huma deskritti u speċifikati. Referenza bħal 2.3 fit-tabella tindika l-paragrafu (2.3) ta' dan ir-Regolament, fejn ir-rekwiżit rilevanti huwa speċifikat.
 (*1) MaxM tfisser massa massima.


type: legislation

jurisdiction: EU

text:
 IL-KUMMISSJONI EWROPEA
 Brussell, 5.6.2018
 COM(2018) 451 final
 2018/0238(NLE)
 Proposta għal
 DEĊIŻJONI TAL-KUNSILL
 li tawtorizza lill-Istati Membri biex jirratifikaw, fl-interess tal-Unjoni Ewropea, il-Protokoll li jemenda l-Konvenzjoni tal-Kunsill tal-Ewropa għall-Protezzjoni ta’ Individwi fir-rigward tal-Ipproċessar Awtomatiku ta’ FMT:ItalicData Personali (ETS Nru 108)
 MEMORANDUM TA’ SPJEGAZZJONI
 1.SUĠĠETT TAL-PROPOSTA
 Din il-proposta tikkonċerna deċiżjoni li tawtorizza lill-Istati Membri jirratifikaw, fl-interess tal-Unjoni Ewropea, il-Protokoll li jemenda l-Konvenzjoni tal-Kunsill tal-Ewropa għall-Protezzjoni ta’ Individwi fir-rigward tal-Ipproċessar Awtomatiku ta’ Data Personali (ETS Nru 108) (iktar ’il quddiem il-“Protokoll Emendatorju”).
 2.KUNTEST TAL-PROPOSTA
 2.1.Sfond
 Il-Konvenzjoni tal-Kunsill tal-Ewropa għall-Protezzjoni tal-Individwi fir-Rigward tal-Ipproċessar Awtomatiku tad-Data Personali (“il-Konvenzjoni 108”) hija l-uniku ftehim multilaterali legalment vinkolanti fil-qasam tal-protezzjoni tad-data. L-għan tal-Konvenzjoni huwa li jiġi protett id-dritt tal-privatezza, rikonoxxut fl-Artikolu 8 tal-Konvenzjoni Ewropea għall-Protezzjoni tad-Drittijiet tal-Bniedem u tal-Libertajiet Fundamentali. Id-drittijiet għall-privatezza u l-protezzjoni tad-data huma minquxa fl-Artikolu 7 u 8 tal-Karta tad-Drittijiet Fundamentali tal-UE u l-Artikolu 16 TFUE.
 Il-Konvenzjoni 108 teħtieġ li l-Partijiet idaħħlu fil-liġijiet nazzjonali rispettivi tagħhom, il-miżuri meħtieġa biex jiżguraw ir-rispett tad-drittijiet tal-bniedem ta’ kull individwu fir-rigward tal-ipproċessar tad-data personali. Din kienet wieħed mis-sorsi prinċipali ta’ ispirazzjoni għall-iżvilupp tal-acquis tal-UE fil-qasam tal-protezzjoni tad-data. Skont il-premessa 11 tagħha, wieħed mill-għanijiet tad-Direttiva (KE) 95/46/KE tal-Parlament Ewropew u tal-Kunsill tal-24 ta’ Ottubru 1995 dwar il-protezzjoni ta’ individwi fir-rigward tal-ipproċessar ta’ data personali u dwar il-moviment liberu ta’ dik id-data kien preċiżament li “isostnu u jwessgħu [il-prinċipji u d-drittijiet] li jinsabu fil-[Konvenzjoni 108]”.
 Bħalissa, 51 Stat irratifikaw il-Konvenzjoni 108, inklużi t-28 Stat Membru tal-UE, l-erba’ Stati tal-EFTA, il-pajjiżi kollha tal-Balkani tal-Punent, diversi pajjiżi ġirien (pereżempju l-Armenja, il-Ġeorġja), il-Federazzjoni Russa, it-Turkija u diversi pajjiżi mhux Ewropej kemm fl-Afrika (pereżempju s-Senegal, it-Tuneżija) kif ukoll fl-Amerika Latina (l-Urugwaj).
 Diversi applikazzjonijiet (eż. l-Arġentina, il-Messiku, il-Marokk) huma pendenti u numru ta' pajjiżi għandhom status ta' osservatur (eż. il-Ġappun, il-Korea t'Isfel).
 Il-Konvenzjoni 108 nfetħet għall-iffirmar fl-1981, ħafna qabel l-era tal-internet u l-komunikazzjonijiet elettroniċi. L-iżvilupp tat-teknoloġija u l-globalizzazzjoni tal-informazzjoni qed tippreżenta sfidi ġodda fil-qasam tal-protezzjoni tal-informazzjoni personali. L-għan tal-Protokoll emendatorju huwa l-immodernizzar tal-Konvenzjoni 108, sabiex jipprovdi soluzzjonijiet għal dawn l-isfidi.
 2.2.Il-Protokoll emendatorju
 Il-Konvenzjoni modernizzata (jiġifieri l-Konvenzjoni 108 mmodifikata mill-Protokoll emendatorju) se jkollha kamp uniformi ta’ applikazzjoni għall-Partijiet kollha tal-Konvenzjoni, mingħajr il-possibbiltà li teskludi totalment setturi jew attivitajiet (pereżempju fil-qasam tas-sigurtà nazzjonali) mill-applikazzjoni tagħha, kif inhu l-każ fit-test tal-Konvenzjoni 108 attwali. B’hekk din tkun tkopri t-tipi kollha ta’ pproċessar tad-data taħt il-ġuriżdizzjoni tal-Partijiet, kemm fis-settur pubbliku kif ukoll f’dak privat.
 Il-Protokoll emendatorju jżid b’mod sinifikanti l-livell ta’ protezzjoni tad-data mogħti taħt il-Konvenzjoni 108. B’mod partikolari, il-Konvenzjoni modernizzata se tispeċifika aktar il-prinċipju tal-ipproċessar legali (b’mod partikolari fir-rigward tar-rekwiżiti għall-approvazzjoni) u ssaħħaħ aktar il-protezzjoni ta’ kategoriji speċjali ta’ data (filwaqt li testendi l-kategoriji għal dawk rikonoxxuti bħala kategoriji speċjali ta’ data personali fil-liġi tal-Unjoni). Barra minn hekk, il-Konvenzjoni modernizzata se tipprovdi salvagwardji addizzjonali għall-individwi meta d-data personali tagħhom tiġi pproċessata (b’mod partikolari, obbligi tal-eżaminar tal-impatt probabbli ta’ operazzjoni maħsuba tal-ipproċessar tad-data u tal-implimentazzjoni ta’ miżuri tekniċi u organizzazzjonali rilevanti; l-obbligu tar-rappurtar ta’ ksur serju tad-data) u se ssaħħaħ ukoll id-drittijiet tagħhom (speċjalment fir-rigward tat-trasparenza u l-aċċess għad-data). Ġew introdotti wkoll drittijiet ġodda tas-suġġetti tad-data, bħal pereżempju d-dritt li ma jkunux soġġetti għal deċiżjoni li tolqot b’mod sinifikanti lis-suġġett tad-data bbażata unikament fuq ipproċessar awtomatizzat, id-dritt għall-oġġezzjoni għall-ipproċessar kif ukoll id-dritt għal rimedju f’każ ta’ ksur tad-drittijiet tal-individwu.
 Il-Konvenzjoni modernizzata se tinkludi dispożizzjonijiet riveduti (li bħalissa huma inklużi fi Protokoll Addizzjonali ffirmat biss minn xi Partijiet) li jeħtieġu li l-Partijiet jistabbilixxu awtorità indipendenti waħda jew aktar responsabbli għall-iżgurar tal-konformità mad-dispożizzjonijiet tal-Konvenzjoni 108. Il-pożizzjoni ta’ dawn l-awtoritajiet għandha tissaħħaħ bil-ħtieġa li l-Partijiet jagħtuhom setgħat addizzjonali, pereżempju s-setgħa li joħorġu deċiżjonijiet rigward ksur tal-Konvenzjoni 108 u li jimponu sanzjonijiet amministrattivi.
 Is-sistema ta’ derogi mid-drittijiet u l-obbligi msemmija iktar ʼil fuq kif ifformulat fil-Protokoll emendatorju tissodisfa tliet kundizzjonijiet essenzjali: il-preservazzjoni tal-kamp ta' applikazzjoni komprensiv tal-Konvenzjoni 108 (l-ebda konċessjonijiet ġenerali), il-flessibilità (li tippermetti li jiġu rrikonċiljati standards għoljin ta’ protezzjoni tad-data ma’ interessi pubbliċi importanti oħra, pereżempju kunsiderazzjonijiet ta’ sigurtà nazzjonali) u l-koerenza ġenerali tal-ġurisprudenza tal-Qorti Ewropea tad-Drittijiet tal-Bniedem (b’mod partikolari l-ebda restrizzjoni li taffettwa l-essenza tad-dritt fundamentali għall-protezzjoni tad-data ).
 B’mod ġenerali, il-Konvenzjoni modernizzata għandha tiżgura livell għoli ta’ protezzjoni, filwaqt li tħalli marġni ta’ flessibbiltà lill-Partijiet rigward l-implimentazzjoni tad-dispożizzjonijiet tagħha fil-liġi domestika. Fil-prattika, din tkun tagħmel l-adeżjoni għall-Konvenzjoni 108 modernizzata attraenti għal dawk il-pajjiżi, anke barra mill-Ewropa, li qed jikkunsidraw li jistabbilixxu jew isaħħu s-sistemi ta’ protezzjoni ta’ data tagħhom. L-impatt prattiku tagħha jista’ jkun mistenni li jkun ħafna ikbar mill-impatt tal-Konvenzjoni 108 bħalissa, kemm f’termini tal-kamp ta' applikazzjoni tagħha kif ukoll tal-obbligi stipulati fiha.
 Il-Protokoll emendatorju, ladarba jidħol fis-seħħ, jintroduċi l-possibbiltà għall-Unjoni li ssir Parti mill-Konvenzjoni (modernizzata). F’dak li jirrigwarda d-drittijiet tal-vot tal-Kumitat tal-Konvenzjoni, it-test maqbul jiżgura l-prinċipju li l-Unjoni tista’ tivvota fiż-żona tal-kompetenza tagħha billi titfa’ numru ta’ voti għall-Unjoni li jkun ugwali għan-numru tal-Istati Membri tagħha li huma Partijiet f'din il-Konvenzjoni. Sabiex jiġi indirizzat it-tħassib rigward il-piż tal-vot tal-Unjoni, ġiet miftiehma soluzzjoni ta’ kompromess fejn id-deċiżjonijiet jistgħu jittieħdu biss b’“ipermaġġoranza” (erbgħa minn kull ħamsa) tal-Partijiet u, għall-iktar deċiżjonijiet importanti rigward il-konformità mal-Konvenzjoni minn Parti, ir-rekwiżit ta’ “maġġoranza doppja” (maġġoranza kwalifikata flimkien ma’ maġġoranza sempliċi ta’ Partijiet mhux tal-UE).
 Il-Konvenzjoni modernizzata ssaħħaħ ukoll l-effettività tal-protezzjoni tad-data billi tipprevedi li l-Kumitat tal-Konvenzjoni jista’ jivvaluta l-effikaċja tal-miżuri meħuda fil-leġiżlazzjoni nazzjonali li jagħtu effett lid-dispożizzjonijiet ta’ din il-Konvenzjoni.
 It-test tal-Protokoll emendatorju ġie kkoordinat mar-rappreżentanti tal-Istati Membri fil-Grupp ta’ Ħidma kompetenti tal-Kunsill u jimplimenta d-Direttivi ta’ Negozjati tal-Kunsill. Dan hu wkoll kompletament konformi kemm mar-Regolament (UE) 2016/679 tal-Parlament Ewropew u tal-Kunsill tas-27 ta’ April 2016 dwar il-protezzjoni tal-persuni fiżiċi fir-rigward tal-ipproċessar ta’ data personali u dwar il-moviment liberu ta’ tali data (ir-Regolament Ġenerali dwar il-Protezzjoni tad-Data, “GDPR”) u d-Direttiva (UE) 2016/680 tal-Parlament Ewropew u tal-Kunsill tas-27 ta’ April 2016 dwar il-protezzjoni ta’ persuni fiżiċi fir-rigward tal-ipproċessar ta’ data personali mill-awtoritajiet kompetenti għall-finijiet tal-prevenzjoni, l-investigazzjoni, is-sejbien jew il-prosekuzzjoni ta’ reati kriminali jew l-eżekuzzjoni ta’ pieni kriminali, u dwar il-moviment liberu ta’ tali data (id-“Direttiva tal-Pulizija” tal-protezzjoni tad-data ), bl-esklużjoni, għalhekk, li l-Istati Membri jkunu suġġetti għal obbligi differenti, jew saħansitra kunfliġġenti, taħt il-liġi tal-Unjoni u tal-Kunsill tal-Ewropa. L-adozzjoni ta’ Konvenzjoni b’saħħitha, ibbażata fuq l-istess approċċ u prinċipji bħall-acquis (il-ġdid) tal-Unjoni, hija ta’ importanza partikolari għall-istrateġija internazzjonali tal-Unjoni fil-qasam tal-protezzjoni tad-data. Il-Konvenzjoni 108, li hija wkoll miftuħa għal Stati mhux Ewropej, kisbet impuls qawwi minn pajjiżi madwar id-dinja li qed iħejju jew jippjanaw li jadottaw leġiżlazzjoni dwar il-protezzjoni tad-data. Fil-Komunikazzjoni tagħha ta’ Jannar 2017 dwar “L-Iskambjar u l-Protezzjoni tad-Data Personali f’Dinja Globalizzata” (COM/2017/07 final), il-Kummissjoni rreferiet għall-Konvenzjoni 108, filwaqt li rrikonoxxiet li l-Konvenzjoni modernizzata għandha tkun ibbażata fuq l-istess prinċipji tal-leġiżlazzjoni tal-UE dwar il-protezzjoni tad-data u b’hekk tkun qed “tikkontribwixxi għall-konverġenza lejn sett ta’ standards għoljin ta’ protezzjoni tad-data” f’livell globali. Għalhekk hija esprimiet impenn biex “tippromwovi l-adozzjoni mgħaġġla” tal-Protokoll emendatorju.
 2.3.Il-liġi u l-politika eżistenti tal-Unjoni fil-qasam
 Il-qasam irregolat mill-Konvenzjoni emendata huwa fil-biċċa l-kbira kopert mill-qafas leġiżlattiv tal-Unjoni dwar il-protezzjoni tad-data. Il-GDPR, applikabbli mill-25 ta’ Mejju 2018, u d-Direttiva tal-Pulizija, li għaliha l-perjodu ta’ traspożizzjoni ntemm fis-6 ta’ Mejju 2018, jipprevedu sistema komprensiva ta’ regoli fil-qasam tal-protezzjoni tad-data u jiżguraw standard ta’ protezzjoni mill-inqas ekwivalenti, u – f’ħafna każijiet – ogħla. Skont l-Artikolu 13 tal-Konvenzjoni modernizzata, il-Partijiet jistgħu jagħtu lis-suġġetti tad-data “miżura ta’ protezzjoni usa’ minn dik stipulata f’din il-Konvenzjoni”, u b’hekk iħalluhom liberi li jadottaw protezzjonijiet aktar b’saħħithom.
 2.4.Raġunijiet għall-proposta
 Il-Protokoll emendatorju se jidħol fis-seħħ wara li l-Partijiet kollha jkunu ddepożitaw l-istrumenti tagħhom ta’ ratifika, aċċettazzjoni jew approvazzjoni mas-Segretarju Ġenerali tal-Kunsill tal-Ewropa. Barra minn hekk, minħabba l-għadd kbir ta’ Partijiet li jeħtieġu li jirratifikaw, il-Protokoll emendatorju jippermetti għal “dħul parzjali” fost gruppi iżgħar ta’ Partijiet wara ħames snin ladarba tal-anqas tmienja u tletin Parti jkunu esprimew il-kunsens tagħhom biex ikunu marbuta bih.
 L-Istati Membri tal-UE (attwalment il-Partijiet għall-Konvenzjoni 108 biss) għandhom jieħdu l-passi neċessarji biex jiżguraw id-dħul fis-seħħ tal-Protokoll emendatorju:
 L-ewwel nett, peress li l-Konvenzjoni modernizzata se jkun fiha salvagwardji fil-biċċa l-kbira simili għal dawk tal-GDPR u d-Direttiva dwar il-Pulizija, id-dħul fis-seħħ (parzjali) se jikkontribwixxi għall-promozzjoni tal-istandards ta’ protezzjoni tad-data tal-Unjoni madwar id-dinja. Fil-fatt, il-Konvenzjoni 108 kellha rwol kruċjali fit-tixrid tal-“mudell” Ewropew tal-protezzjoni tad-data fil-livell globali għaliex ta’ spiss tintuża bħala sors ta’ ispirazzjoni minn pajjiżi li qed jikkunsidraw li jadottaw jew jimmodernizzaw il-liġijiet ta’ privatezza tagħhom. Dan huwa saħansitra aktar importanti llum il-ġurnata minħabba l-għadd dejjem jikber ta’ pajjiżi li jippromulgaw leġiżlazzjoni bħal din f’ħafna reġjuni tad-dinja. Iż-żieda ta’ standards ta’ protezzjoni mill-Partijiet għall-Konvenzjoni għandha wkoll tiffaċilita l-flussi tad-data bejn il-Partijiet għall-Konvenzjoni tal-UE u dawk li mhumiex tal-UE. Għal għadd ta’ pajjiżi, l-adeżjoni għall-Konvenzjoni 108 swiet ukoll għat-tħejjija għal sejba eventwali ta’ adegwatezza tal-Kummissjoni Ewropea. Il-GDPR isaħħaħ dan l-aspett billi jipprovdi espressament li l-adeżjoni għall-Konvenzjoni 108 hija fattur importanti li għandu jiġi kkunsidrat mill-Kummissjoni Ewropea fil-valutazzjoni tal-adegwatezza. Anki mingħajr l-adegwatezza, livell ogħla ta’ protezzjoni (speċjalment f’dak li jikkonċerna id-disponibbiltà ta’ kemm ir-rimedji ġudizzjarji kif ukoll dawk mhux ġudizzjarji, kif ukoll is-sorveljanza effettiva mill-awtoritajiet superviżorji) se jiffaċilita l-iskambju ta’ data abbażi ta’ salvagwardji adatti (b’mod partikolari minħabba li dawn is-salvagwardji jistgħu jsiru eħfef biex jiġu infurzati fis-sistemi legali tal-Partijiet).
 It-tieni nett, huwa importanti li l-Konvenzjoni modernizzata tinżamm f’konformità sħiħa mad-dispożizzjonijiet tal-GDPR u d-Direttiva tal-Pulizija, sabiex l-Istati Membri tal-UE jiġu megħjuna jibqgħu Partijiet għall-Konvenzjoni u josservaw id-dispożizzjonijiet tagħha mingħajr ma jiksru l-leġiżlazzjoni tal-Unjoni. Dan jikkonċerna b’mod partikolari d-dispożizzjonijiet dwar il-fluss liberu ta’ data bejn il-partijiet, peress li l-Konvenzjoni modernizzata (b’differenza għat-test attwali) fiha eżenzjoni minn din ir-regola għall-Partijiet “marbuta b’regoli armonizzati ta’ protezzjoni kondiviżi mill-Istati Membri li jappartjenu għal organizzazzjoni internazzjonali reġjonali”. Dan se jiżgura konformità mill-Istati Membri tal-UE, minkejja l-kundizzjonijiet rigward it-trasferimenti internazzjonali stipulati skont il-leġiżlazzjoni tal-Unjoni dwar il-protezzjoni tad-data.
 It-tielet nett, il-Konvenzjoni 108 attwali ma tipprevedix il-possibbiltà ta’ adeżjoni minn organizzazzjonijiet internazzjonali. Il-Protokoll emendatorju jibdel dan u għalhekk id-dħul fis-seħħ tiegħu hija kundizzjoni għall-adeżjoni futura tal-Konvenzjoni mill-UE.
 3.BAŻI LEGALI
 Id-Deċiżjoni tal-Kunsill proposta hija bbażata fuq l-Artikolu 218(6) TFUE, flimkien mal-Artikolu 16 TFUE.
 2018/0238 (NLE)
 Proposta għal
 DEĊIŻJONI TAL-KUNSILL
 li tawtorizza lill-Istati Membri biex jirratifikaw, fl-interess tal-Unjoni Ewropea, il-Protokoll li jemenda l-Konvenzjoni tal-Kunsill tal-Ewropa għall-Protezzjoni ta’ Individwi fir-rigward tal-Ipproċessar Awtomatiku ta’ Data Personali (ETS Nru 108)
 IL-KUNSILL TAL-UNJONI EWROPEA,
 Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 218(6)(a)(v), flimkien mal-Artikolu 16 tiegħu,
 Wara li kkunsidra l-proposta tal-Kummissjoni Ewropea,
 Wara li kkunsidra l-kunsens tal-Parlament Ewropew,
 Billi:
 (1)Fil-31 ta’ Mejju 2013, il-Kunsill awtorizza lill-Kummissjoni biex tipparteċipa f’isem l-Unjoni fin-negozjati dwar il-modernizzazzjoni tal-Konvenzjoni tal-Kunsill tal-Ewropa għall-protezzjoni tal-individwi fir-rigward tal-ipproċessar awtomatiku ta’ data personali (EST 108) (il-“Konvenzjoni 108”) u l-kundizzjonijiet u l-modalitajiet tal-adeżjoni tal-Unjoni Ewropea għall-Konvenzjoni modernizzata.
 (2)Il-Protokoll li jemenda l-Konvenzjoni 108 (il-“Protokoll emendatorju”) ġie adottat mill-Kunsill tal-Kumitat Ewropew tal-Ministri fit-18 ta’ Mejju 2018 u se jkun miftuħ għall-iffirmar mill-25 ta’ Ġunju 2018.
 (3)Il-Protokoll emendatorju għandu l-għan li jwessa’ l-ambitu, iżid il-livell u l-effettività tal-protezzjoni tad-data mogħtija taħt il-Konvenzjoni 108.
 (4)Id-dispożizzjonijiet tal-Konvenzjoni 108 emendata, sa fejn japplikaw għall-ipproċessar ta’ data personali fil-kuntest ta’ attivitajiet li jaqgħu fl-ambitu tal-liġi tal-Unjoni, jistgħu jaffettwaw regoli komuni jew ibiddlu l-ambitu tagħhom fis-sens tal-Artikolu 3(2) TFUE, minħabba li dawn id-dispożizzjonijiet jikkoinċidu mal-obbligi li jinsabu fir-Regolament (UE) 2016/679 tal-Parlament Ewropew u tal-Kunsill
 1
 u d-Direttiva (UE) 2016/680 tal-Parlament Ewropew u tal-Kunsill
 2
 .
 (5)Peress li Konvenzjoni 108 mmodernizzata jkun fiha salvagwardji simili ħafna għal tar-Regolament (UE) 2016/679 u tad-Direttiva (UE) 2016/680, id-dħul fis-seħħ se jikkontribwixxi għall-promozzjoni ta’ standards ta’ protezzjoni tad-data tal-UE fil-livell globali, jiffaċilita l-flussi tad-data bejn l-UE u Partijiet għall-Konvenzjoni li mhumiex tal-UE, u tiżgura l-konformità tal-Istati Membri mal-obbligi internazzjonali tagħhom skont il-Konvenzjoni u jippermettu l-adeżjoni futura tal-UE għall-Konvenzjoni.
 (6)L-Unjoni ma tistax tiffirma jew tirratifika l-Protokoll emendatorju, billi skont il-Konvenzjoni 108 attwali l-Istati biss huma Partijiet.
 (7)Għalhekk l-Istati Membri għandhom ikunu awtorizzati jirratifikaw il-Protokoll Emendatorju, filwaqt li jaġixxu b’mod konġunt fl-interess tal-Unjoni.
 ADOTTA DIN ID-DEĊIŻJONI:
 Artikolu 1
 L-Istati Membri huma b’dan awtorizzati jirratifikaw, fl-interess tal-Unjoni Ewropea, il-Protokoll li jemenda l-Konvenzjoni tal-Kunsill tal-Ewropa għall-Protezzjoni ta’ Individwi fir-rigward tal-Ipproċessar Awtomatiku ta’ Data Personali (ETS Nru 108), sa fejn id-dispożizzjonijiet tagħha jaqgħu taħt il-kompetenza tal-Unjoni.
 Artikolu 2
 Din id-Deċiżjoni għandha tidħol fis-seħħ fil-jum tal-adozzjoni tagħha.
 Artikolu 3
 Din id-Deċiżjoni hija indirizzata lill-Istati Membri.
 Magħmul fi Brussell,
 Għall-Kunsill
 Il-President
 (1)
 Ir-Regolament (KE) 2016/679 tal-Parlament Ewropew u tal-Kunsill tas-27 ta’ April 2016 dwar il-protezzjoni tal-persuni fiżiċi fir-rigward tal-ipproċessar ta’ data personali u dwar il-moviment liberu ta’ tali data, u li jħassar id-Direttiva 95/46/KE (Regolament Ġenerali dwar il-Protezzjoni tad-Data) (ĠU L 119, 4.5.2016, p. 1).
 (2)
 Id-Direttiva (UE) 2016/680 tal-Parlament Ewropew u tal-Kunsill tas-27 ta' April 2016 dwar il-protezzjoni ta' persuni fiżiċi fir-rigward tal-ipproċessar ta' data personali mill-awtoritajiet kompetenti għall-finijiet tal-prevenzjoni, l-investigazzjoni, is-sejbien jew il-prosekuzzjoni ta' reati kriminali jew l-eżekuzzjoni ta' pieni kriminali, u dwar il-moviment liberu ta' tali data, u li tħassar id-Deċiżjoni Qafas tal-Kunsill 2008/977/ĠAI (ĠU L 119, 4.5.2016, p. 89).


type: caselaw

text:
 9.2.2013
 CS
 Úřední věstník Evropské unie
 C 38/10
 Usnesení Soudního dvora (sedmého senátu) ze dne 19. listopadu 2012 — Marcuccio v. Evropská komise
 (Věc C-1/11 SA) (1)
 (Návrh na povolení zřízení zabezpečení pohledávky soudem vůči Evropské unii)
 2013/C 38/12
 Jednací jazyk: italština
 Účastníci řízení
 Žalobce: Luigi Marcuccio (zástupce: G. Cipressa, avvocato)
 Žalovaná: Evropská komise (zástupci: J. Currall a C. Berardis-Kayser, zmocněnci, ve spolupráci s A. Dal Ferro, avvocato)
 Předmět věci
 Protokol o výsadách a imunitách — Návrh na povolení zřízení zabezpečení pohledávky Komise v souvislosti s částkami, které Unii dluží Italská republika a subsidiárně s movitým majetkem, jenž patří Unii na území Italské republiky — Odnětí imunity Komisi — Článek 1 protokolu o výsadách a imunitách Evropské unie
 Výrok
 1)
 Návrh na zabezpečení pohledávky soudem se zamítá.
 2)
 Luigi Marcuccio a Evropská komise ponesou vlastní náklady řízení.
 (1) Úř. věst. C 89, 24.3.2012.